. KERESZTÉNY MAGVETŐ. 


XLII. évf. Martius — Aprilis, 2-ik füzet, 


Dávid Ferenez mint szónok. 
IE 


Dávid Ferencznek, ,az Jézus Krisztusnak szolgájának" 
prédikácziói 1569-ben jelentek meg Gyulafehérvárt e czimen : 
Első resze ] Az szent ] Irasnac külen [ kúülen reszeyből vot ] 
predicaciocnak az Atya Istenlroól, ennek kedig az 6 Fia Mérő 
az Ihesos Christoslrol, es az mi öröcse ! guoncnec peczeti ] ról 
az Sz: Lejleeről. Nagy negyedrét alakban nyomtatva, diszes 
czimlappal, de nagyon gyarló nyomással jelent meg a mű. 
Helyesirása rendkivül következetlen, az irásjeleket teljesen hanya- 
gul rakja fel és sokszor a mondat közepén is nagybetűt nyomat. 
A munka 4 számozatlan és 193, részint római, részint arab- 
számjegyekkel jelölt fóliumból, összesen 394 levélből áll. 

Nem egyetlen irodalmi terméke Dávid Fereneznek az 1569. 
évből. Még két latin munkája jelent meg akkor ugyancsak 
Gyulafehérvárt a fejedelmi nyomtató műhelyben, meg egy magyar 
Kolozsvárt. Egyébként is az 1569. év nemcsak egyik legmozgal- 
masabb, hanem egyik legeredményesebb is volt munkásságában : 
mert erre esik a nagyváradi vitatkozás is, melyben diadallal 
verte vissza Meliusék támadásait. Kétségtelen, hogy a prédiká- 
cziók, úgy a mint művében összegyűjtve előttünk állanak, nem 
ez évnek termékei ; bár a tervszerüség az elrendezésben, az össze- 
sen átvonuló egységes alapgondolat világossá teszi, hogy nem 
évek során át alkalomszerűen elmondott beszédek ezek, hanem 
világos ezéllal talán csak egy év alatt hangzottak el sűrü egy- 
másutánban a szónok ajkairól. 

Aligha tévedek, ha az 1568. esztendőre teszem e prédiká- 
cziók születését. Egyik beszédében, könyvének már jól a közepe 
felé ugyan azt mondja Dávid: ,a mi Krisztusunk .. . született 
szűz Máriától 1569 esztendőnek előtte", de ezt alighanem a 
correctura közben javitotta igy ki. Művének előszava 1569. aug. 
20.-án kelt, addig az idő éppen eltelt a prédikácziók sajtó alá 

rendezésével, meg a Major Györgynek irt felelet és a lengyel 
egyházakhoz szóló levél megirásával. Utána pedig a nagyváradi 
disputáczióra kellett készűlnie, mely mindszent havának 20. napján 
kezdődött. Egyébként is Dávid beszédeit a fejedelem előtt mon- 
dotta el, mint ez világos az ehhez intézett ajánlásból, melyben reá 
hivatkozik, hogy a miképpen prédikált, úgy akarta kinyomatni is, 
hogy méltán senki ne vádolhassa, mintha különbet prédikált 
volna s különbet nyomatott volna ki. A fejedelem előtt való 
prédikálásra pedig addig legjobb alkalma éppen 1568-ban volt, 
mikor a gyulafehérvári második nagy vitatkozáson megküzdött 
Meliussal és kifejtette tanitását. E vitatkozásra hivatkozik is 
egyik beszédében: , Miért, hogy az üdő elmult és hogy az Isten- 
nek igazsága ki mutaltassék, el kelletik mennem és az keresztyén 
atyafiakkal szembe lennem, és az anyaszentegyház rendeléséről 
és tudományáról szólnom, most az keresztyéneket Istennek 
ajánlom sat söt 

Ezekből kitűnik az is, hogy Dávid a vitatkozás idején 
szorgalmasan prédikált is, s bizonyára nemcsak a diadalmas 
vitánák, hanem e beszédeknek is nagy részük van abban, hogy 
János Zsigmond udvarával együtt az 1568. esztendőben unitá- 
riussá lett. 

Dávid Ferencz épp úgy, mint a 16. század emberei általá- 
ban, érezte az élő szó hatalmát. 

Egy nagy eszmének szolgálatában állottak, új törekvések 
megvalósításáért küzdöttek, egy egész új világ megteremtésén 
buzgólkodtak. Nagy harezot vívtak, s e harezban az egyetlen 
realis fegyver az élőszó hatalma volt. Soha egyetlen eszme sem 
lett még testté, soha egyetlen nagy cselekedet nem jött még 
létre, csak a szó hatalmával. A szó az a villamos áramlat, mely 
észrevétlenül beférkőzik a lelkek legtitkosabb redőibe és feléb- 
reszti a szunyadó indulatot, felkorbácsolja az ösztönt és ragadja 
az akaratot. Hiába irnak össze egy könyvtárra valót valami 
nagy ezél érdekében, ha nem akad, aki élő szóval hirdesse, 
nem valósúl az meg soha. Hiába buzgólkodtak volna reformá- 
toraink az új hit terjesztésén, ha nem nyitották volna szóra 
ajkukat, ha , néma ebek" maradtak volna, mint Szent Pál mondja. 


! Rövidség okáért a mű három része szerint: az Atva Istenről (I.) a 
Krisztusról (II.) és Szentlélekről (1II.) külön számozva idézem a prédikácziókat, 

A könyvek ilyen eredményt nem értek volna el soha. A könyv, 
az irott szó, mindig a holnapnak szól; az élő szó a máé. Az 
fontolgatásra késztet, ez cselekvésre indít; amannak hatása 
lassúbb, bár mélyebb, emezé gyorsabb, bár felületesebb. Ime 
e pont az, mely a szó után a könyvet teszi szükségessé: 
a mit az élő szó megindított, az irott szónak kell állandósítania, 
ennek kell a lelkesedést meggyőződéssé érlelnie, az elhatározást 
egész életre kiható elvvé szilárditania. 

, A hit hallásból van", vallották a bibliával reformátora- 
ink. Azért minden sikerüket az élő szó hatalmával igyekeztek 
elérni. Igy vált ő náluk a szószék életszükségletté ; ezért szeret- 
ték tanításukat vitatkozásokban, disputácziókban tisztázni és hir- 
detni. Még az iskola is elsősorban ezt a ezélt szolgálta. Irni és 
olvasni megtanitott ugyan, a bibliát is kezébe adta tanitványai- 
nak; de a vallás tételei voltak a legfőbb tudnivalók, melyeket 
az élőszóval oltott a növendékekbe, hogy azok is az élőszóval 
hirdessék tovább, ha kikerülnek falai közül. 

Reformátoraink mind többé-kevésbé kiváló szónokok vol- 
tak; azoknak kellett lenniök. De készültek is reá. Az az iskola, 
melyben ők tanultak, nagy súlyt helyezett a rhetorikára. A tanul- 
mány alapja Aristoteles tanitása volt, de legfőként Cicero és 
(duintilianus elméleti műveire támaszkodott. Ezeket magyarázó, 
még inkább ezekből élő iskolai könyv elég volt. Reuchlin mun- 
kája (Liber congestorum de arte praedicandi 1503) és méginkább 
Erasmus maró szatirával, de kevés positivus tartalommal meg- 
irt műve (Beclesiastes seu de ratione concionandi 1535) igen 
kapósak voltak. E művek azonban inkább a már az iskolából 
kikerültek kezébe valók voltak, mig az iskolában Melanchton 
munkáját (Elementorum rhetorices libri duo) használták. Bizo- 
nyára ebből tanult Dávid Ferencz is Wittenbergben. Ide haza 
Brassóban, Honterus adott ki egy iskolai retorikát Compendium 
Rhetorices ex Cicerone et Ouinctiliano czimmel 1539-ben; ma- 
gyarnyelven azonban egy sem jelent meg az egész időszakasz- 
ban. Alább azonban látni fogjuk, hogy Dávid Ferencz igen 
hasznos utasításokat adott legalább arra nézve, mit és hogyan 
prédikáljanak. : 

Ám ha ily fontos volt a prédikálás, mégis azt látjuk, hogy 
éppen az első reformátorok alig adtak ki prédikácziós könyvet, 
a többiek is, talán Meliust kivéve, szinte csak akkor gyűjtötték 

össze és adták ki prédikáczióikat, mikor tanitásukat már kifej- 
tették és meggyökereztették. Ebből korántsem arra kell következ- 
tetnünk, mintha előbb nem prédikáltak volna. Hiszen az élőszó 
hatalmának átértésén kivül szemük előtt lebegett az is, a mit 
Dávid igy fejezett ki mindjárt műve elején : , Az Istennek igéjé- 
ből nyilván kiadatott parancsolat ez, hogy az ő igéjét hirdessük 
az ő gyülekezeteiben." (Ajánlás). A legegyszerübb magyarázat 
az, hogy a tanitásban való eltérések sürgősebbé tették, hogy 
ki-ki a tételeit egyszerüen magyarázó kátékat, vagy tudomá- 
nyosan vitató, sokszor éppen a tudósok számára latin nyelven 
irt munkákat irjon és bocsásson közre. 

Ezt tapasztaljuk Dávid Ferenecznél is. Először megküzd 
Stancaróval, mint luteránus ; azután a kálvinizmust védi a szász 
papok ellen; erre megkezdi és végig vivja nagy harczát Meli- 
usszal a kálvinizmus megtörésére ; majd megállapítja és diadalra 
viszi a maga tanitását és csak akkor gyűjti össze és adja ki 
prédikáczióit. Mintegy a diszt akarta fölrakni velük arra az 
épületre, melyet erős fundamentumra rakott, bár nem szünt 
meg, ellenfelei sem engedték, azután sem esinosítgatni, itt-ott 
tatarozni sem rajta. 

De ha disznek szánta is prédikáczióit, lehetetlen volt prak- 
tikusabb ezélt is nem szolgálnia velük. A prédikácziók kinyom- 
tatásának és munkájának gondját természetesen első sorban 
azért vette magára, hogy tanitását kifejtse, másodsorban azon- 


ban azért, ,hogy az együgyü tanitóknak és lelkipásztoroknak 


néminemü forma adatnék eleikbe, mikor az Atya Istenről, ennek 
az ő egyetlen egy fiáról és az szent lélekről tanitani akarnak, mi- 
nemü formát kövessenek." 

Bizonyára szándéka volt, hogy még több prédikácziót is 
adjon ki. zért irta cziműl művére, hogy első rész. E szándékát 
azonban nem valósithatta meg. Még a végső diadal nem volt 
kivíva, s neki minden erejét harczba kellett vinnie. Azután 
pedig csakhamar bekövetkezett a pártfogó fejedelem halála, s 
vele a visszahatás, a megpróbáltatás ideje. A gyulafehérvári nyom- 
dát is elvették Dávid kezéből, kit egyéb bajok is sújtottak 
melyek ugyan lelkét megtörni nem tudták, de testét annál jrála 
ban fogyasztották. Pvédikácziói megjelente után még tiz évig 
élt Dávid ; sajnálhatjuk, hogy nem nyugalmasabb és boldogabb 
volt e tiz esztendő, mert akkor bizonyosan prédikáczióinak 

második része is megjelent volna. De ez első rész 56 prédiká- 
cziója is elegendő, hogy belőlük itéletet tegyünk Dávidról, mint 
szónokról. 


IE 


A szónok typusa a köztudatban is, az irodalomban is 
Cicero; a szónoklás szabályai is körülbelül azok, melyeket ő 
és utána WOuintilianus kifejtettek. Hz a typus természetesen 
sokszor és sokat változott az idők folyamán. Talán legnagyobb 
vátozáson akkor ment át, mikor a biblia egyszerü szónoklatai 
és ennek nyomán az első keresztény tanítók átalakitották az 
egész világ-felfogást. Nemcsak szónoklataik szelleme lett más, 
hanem előadásuk is. Tekintetük az égre irányult és minden 
szavukkal, eszük minden okoskodásával, szivük minden érzel- 
mével oda akarták irányozni hallgatóik minden vágyát, minden 
törekvését. A szó szépsége, az előadás művésziessége értékét 
vesztette előttük; mystikus elragadtatásuk áradt le ajkukról. 
Szinte fékezhetetlen vágy ragadta őket, hogy a lelkeket meg- 
mentsék a rájuk leselkedő veszedelemtől, melynek mestere, az 
ördög, ott settenkedik körülőttük. Majdnem szünös-szüntelen 
ezt emlegették, csalárdságát rajzolták, gonoszságát festegették, 
hatalmától irtóztak. De nemcsak az ördögtől borzongtak, az örök 
kintól is, mely a gonoszokra vár. Merész képzelettel rajzolták 
meg a tulvilági borzalmakat. A legerősebb és legtulzottabb 
képeket alkották meg, hogy elrettentsenek a bűntől. Ettől akar- 
ták megóvni mindenképpen hallgatóikat. Ezért prédikáczióik 
tulnyomó részben moralizálók, erkölestaniak ; bennük a legfőbb 
tanulság a bűnbánat ajánlása. Hogy e tanulságot a legkézzel- 
foghatóbban véssék hallgatóik szivébe, naiv fontoskodással hoza- 
kodnak elő a csodákkal és tulságos nagy tért engednek beszé- 
deikben a legendáknak. Az kétségtelen, hogy maguk a szóno- 
kok mély hittel és erős meggyőződéssel eltelve prédikáltak ; de 
éppen ennek lett természetes következése a túlzás álliításaikban 
és a türelmetlenség, sokszor az üldözés a más nézetűekkel 
szemben. A középkor prédikátorainak azonban legnagyobb fogyat- 
kozása volt, hogy távol állottak a való élettől: nem ismerték 
hallgatóikat, apróbb-nagyobb ügyes-bajos dolgaikat. Nem is volt 
bennük érzék ezek iránt. Azonfelül rendkivül nehézkessé tette 
beszédeiket hallgatóikra nézve az örökös idézés. Folytonosan 

tekintélyekre hivatkoztak és minden állitásukra rakásszámra 
hordták elő az idézeteket. Pedig ezzel csak a maguk munkáját 
nehezitették ; a tanitást, az igazi czélt, pedig éppen nem érték 
el. A mystikus szónoklatokba a scholastika vitt rendszert; de 
ez csakhamar holt formává lett a tehetetlen szónokok kezében, 
s a beszéd elvesztette természetességét. 

Ez volt a szónoklat a reformatió előtt. A renaissance sem 

változtatott rajta. A tudósok, a humanisták, ugyan eltanulták 
licero pompázó stylusát, de ez csak arra volt jó, hogy a leg- 
többször megelégedjenek a csillogó előadás ürességével. A nagy 
többség szellemi szintáját érintetlenül hagyta az ókor új életre 
ébredt irodalma és még csak nyelvük sem lett szebbé, gondo- 
sabbá sem. 

A reformatio hatása a szónok typusán is csakhamar 
nagyot változtatott. A szónok is, a szónoklat is realisabb lett. A 
szónok éppen nem zárkózott el többé környezetétől; ott élt 
hallgatói közt és hallgatóival. Hozzájuk szabta mondani valóit 
is. Bár az üdvösség dolgát tanitotta ő is, tekintete nem zárkó- 
zott el a föld szépségei elől és nemcsak a lelki veszedelemtől 
igyekezett megmenteni nyáját, a földi élet sok bajában is segi- 
teni törekedett rajta. A. szónoklatról lehámlott minden mystikus 
szin. A prédikátor nem a képzeletet akarta felcsigázni és úgy 
ösztökélni a jóra; hanem az értelmet akarta meggyőzni és az 
akaratot állandó elhatározásra hajtani. Keményen, szinte paran- 
csolóan szól. Megtagadja a csodákat, elveti a legendákat ; semmi 
szüksége reájuk. Még azokat a stylistikai szépségeket is mellőzi, 
melyek a lankadó figyelmet élesztik; az ő hallgatóinak nem 
szabad figyelmetleneknek lenniök. Hisz új dolog minden, a mit 
hallanak, s az ujság mindennél jobban ingerel. Szónoklatában 
nincs semmi szóvirág, nincs semmi, a mi a szivet ragadja meg, 
a lelket rázza meg; de szinte zsarnoki hatalommal kényszeriti 
az észt és követeli a meghallgattatást. Szárazon, de annál meg- 
döbbentőbben hangzik szava, mert az igazság szava. S nemcsak 
meghallgattatni akar, követeli azt is, hogy hallgatója elmélyed- 
jen abban, a mit tőle hall és vele együtt meghányja-vesse 
értelme kohójában. Azért adja kezébe a bibliát, melyből egyre 
idéz, — az egyetlen tekintélyből, melyet elismer, — de úgy, hogy 
hallgatói utána nézzenek a megjelölt helyeken és vele együtt 
okoskodjanak. Mint a hogy a középkor szónoka korának gyer- 

meke volt; a 16. százév gyermeke a protestáns prédikátor is. 
Amabban kifejezésre jutott korának mysticizmusa; ebben kife- 
jezésre jut századának erőszakossága. A fejetlen közállapotok 
között az erősebb joga jut érvényre minden téren. Az erő érvé- 
nyesül a szónoklatban is. Jaj annak, a ki gyöngének mutatko- 
zik csak egy pillanatra is! A prédikátor ereje a meggyőződés 
ereje, melylyel igazát vallja és vitatja. Ebben egyezik a közép- 
kor szónokaival, s épp oly tulzó, épp oly türelmetlen, épp oly 
üldözésre hajló is, mint amaz volt. Az erőnek e nem mérsékelt 
volta adja azután szájába azokat a kitöréseket, melyeken ma 
megütközünk, de akkor szinte elkerülhetetlenek voltak. 

A középkor szónoklatából maradt meg a protestantizmus 
szónoklatában a scholastikus rendszeresség. De ez életet nyer 
a prédikátor kezében, s arra való, hogy hallgatói előtt kellő 
világosságba helyezze tételét. Mert beszédeik mind tételes beszé- 
dek. Nem erkölcsi igazságokat magyaráznak, éppen nem mora- 
lizálnak; hanem vallásuk tételeit fejtegetik. Beszédük merő 
dogmatizálás, elvont tanitások fejtegetése. Hogy ezeket megér- 
tessék, szükségük volt mindenekelőtt tételük szabatos fölállitá- 
sára, azután olyatén felosztására, hogy fejtegetésükben a logikus 
rend a világosságot és a megértést kellően elősegitse. E ezélra 
valóban több hasznát vették a secholasztikus rendszerességnek, 
mint Cicero művészi szerkezeteinek. 

Ime a 16. század szónoka; ime Dávid Ferencz mint szónok. 
Mert ő e század szónoklatának legtypusosabb képviselője. Volta- 
képpen ő róla rajzoltam meg a typust magát s úgy hiszem, 
jogosan. Könnyü ezt belátnunk, ha egy pillantást vetünk a 
korabeli prédikácziókra. Dávidot megelőzően jelentek meg Méltus 
Juhász Péter prédikácziói. Többet irt, mind Dávid ; de e több nem 
nagyobb érdem. Prédikácziói formátlanok, tele makacs korlátolt- 
sággal és harczias zordonsággal. Keveset fejteget, logikájában 
sokszor téved; de annál hatalmasabban kiabál ,nagy fenszó- 
val, . . . mint egy trombita, minden hallatára." Mereven ragasz- 
kodik a bibliához, meg mesteréhez, a ,nagy" Calvinushoz s 
tőle magától alig telik más, mint az a töméntelen dur aság, 
melyet halomszám szór mindenre és mindenkire, a ved ajásane 
nagysága előtt nem rogy a porba. Néhány évvel Dávid pré- 
dikácziói után jelentek meg Kulcsár György postillái, 4 7 RZZÖS az 
evangeliumnak prédikáczió szerint való magyarázatja," és Bor- 

nemisza Péter rengeteg tömegü több rendbeli prédikácziói. A 
milyen rövidek és egyszerüek amazok, épp olyan hosszuak 
emezek ; de egyik mű sem valami kiváló alkotás. Mégis ama- 
zok kedveltek voltak és az egyszerübb prédikátoroknak jó szol- 
gálatokat tettek; emezek pedig erős polémiával szálltak sikra 
az immár lábra kapó katholicizmussal. A typikus protestáns 
szónoklattól azonban messzire esnek. Kulcsár lagymatag, min- 
den erő nélkül való előadásmódja, meg Bornemisza hosszu 
lére eresztett szószátyárkodásai mintha nemis a 16. században 
jöttek volna létre. S valóban mindketten közel rokonságban 
vannak az előbbi korok szónokaival, Bornemisza különösen 
még azért is, mert csaknem oly mystikus, mint valami közép- 
kori prédikátor. Kivált az ördög cselekedeteinek emlegetéséből 
soha ki nem fogy, sőt ennek kisértéseiről szóló beszédeit külön 
is kiadja. Még legjobban megközeliti Dávid Ferenezet Telegdi 
Miklós, a katholiczizmus első kiváló bajnoka, a ki teljesen szakít 
a hagyományos katholikus szónoklattal és épp úgy a biblia és 
az okoskodás argumentumaival küzd, mint a protestans szóno- 
kok, a kik közül azonban éppen a gyöngébbek, de a legbuz- 
góbbak egyikével akaszkodik össze, Bornemiszával. 

Bátran állíthatjuk tehát, hogy a 16. század legkiválóbb 
szónoka Dávid Ferencz. Ő egész teljességben átértette és átérezte 
az igazi prédikátor komoly feladatát, nagy hivatását, s a mit 
erre nézve mond művének szétszórt helyein, összefoglalva szinte 
egy kis rhetorikai tanitássá válik. 

Az alap, a melyen áll, úgy mint egész tanításában, itt is 
a biblia, ,az Isten könyve." , Mindenkor csak az vagyon szemünk 
előtt, — mondja mindjárt első beszédében — hogy az írást jó 
igyekezetből és szándékból magyarázzuk" (I. 1.) . Nem szabad 
minekünk a szent irás kívül búdosnunk" mondja más helyütt. 
(II. 6.) , Az Istennek igazságának tudakozásában szükség mi 
nekünk az Istennek kijelentett akaratjára és az ő akaratjának 
világos és nyilvánvaló magyarázatjára néznünk" --— hirdeti 
újra (II. 33.) és ezt ismétli még igen sokszor. De ő a bibliának 
nemcsak egyes kikapott helyeit nézi, hanem mindig az egész 
szöveg összefüggését vizsgálja. , Látjuk, mondja erre nézve, 
minemű szokások legyen a külső törvénynek kiszolgáltatásában 
a biráknak, hogy ha oly tanú hozatik be, mely mindkét félnek 
látszik szolgálni, arról itéletet tesznek más tanunak vallásából, 

mely világosabb. Mennyivel inkább Istennek igéjének magya- 
rázatjában szükség ezt követnünk". (I. 10.) Ezt az elvét is sok- 
szor megismétli, talán legenyomatékosabban e szavakkal: , Szük- 
ség azért, hogy az irásban ne csak egy czikkelyt, avagy mondást 
vegyünk előnkbe, hanem az irásnak teljes egyenlőségét a derék 
szent könyvekből ki kell keresni, mert ha ezt hátra hagyjuk, 
semmikép a tévelygéstől magunkat meg nem óhatjuk". (II. 6.) 
Szokása is, hogy nemcsak a választott igéket nézi, hanem mind 
az előljáró, mind a következendő igéket jól ,megmértékelli" 
és nem a törvénynek ,bötüjéről, hanem lelkéről szól" (I. 9.) 
Egyébként Dávid a bibliát nem tartja homályosnak vagy nehe- 


zen érthetőnek. ,Nem szól mi nekünk az Isten, — mondja 
egyik beszédében — idegen és értelem nélkűl való nyelven, 


hanem az ő cselekedeteinek magyarázatjában természetből vött 
igíikkel és megtapasztalható külső dolgoknak igíikkel akar a látha- 
tatlanoknak és lelkieknek az ő értelmére vinni". (III. 2.) Az irás igaz 
értelmét lélekkel foghatjuk föl a Krisztus által. Ezt így tanítja : 
, Az írásnak azért élete és lelke az Krisztus, melyet a ki meg- 
esmer és igaz értelmét vette, ez az egész Bibliának magyarázatjában 
szabadon előmehet". (I. 2.) És ha ez a magyarázat — más helyen 
mondja ugyan, de mintha előbbi gondolatát fűzné tovább a maga 
szabad felfogásával, — ,az Istennek igéjében meg nem talál- 
tatik is, nem árt, csak hogy attól ne külömbözzön és ne ellen- 
kezzék vele", mert — a mint más helyen megjegyzi — ,mikor 
az Istennek lineája mellől elmegyen az ember, sok külömb- 
külömb-féle vélekedések támadnak". (II. 8.) 

Dávid Ferencz azonban nem tartja elegendőnek, hogy a 
prédikátor a bibliára támaszkodva hirdesse tanítását; azt is 
követeli, hogy a maga szemével lásson, a maga fejével gondol- 
kodjék és ha valami igazságra eljutott, azt szabadon és félelem 
nélkül hirdesse. Mint a hogyan ő maga haladt a biblia vizsgá- 
latával a reformatio legvégső logikus következtetéséig, azt kivánja 
a prédikátortól is. Hogy eddig fárasztó úton és mélységes lelki 
convulsiók között jutott el ő maga is, érdekesen vet erre egy 
kis fénysugárt mindjárt első prédikácziójának e szavaival : JTA pré- 
dikátornak jó lelkiismerettel kell az ő tisztében eljárni és senki 
személyével nem kell gondolnia; a lelküsmeret pedig sernmiben 
meg nem nyugszik, hanem csak az igazságban és a szentirásnak 
a Jézus Krisztus felől való fundamentumában. Vagyon ugyan 

valami vakmerősége, a mig az igazságot nem érti, de azért háborog 
lelküsmerete. És noha szemei betapasztattanak emberi bölcses- 
ségnek vélekedésével, de ugyan nincsen lelki csendeszségben mind 
addig és miglen az irást meg nem egyenesíti s a fundamentumban 
megmaradván az Isten akaratját meg nem érti. Ennek okáért 
meg kell szabaditanunk a mi lelkiismeretünket és meg kell 
mutatnunk, hogy embereknek rabjai nem vagyunk." (I. l.) Ő 
maga valóban rendületlen bátorsággal hirdette igazát. Azért 
követelhette e bátorságot prédikátortársaitól is, mint tette is még 
nyomósabban e szavakkal: ,Ha azért — úgymond — az irás- 
nak igaz értelmére akarunk menni, embereknek rabjai ne legyünk 
és emberi végzésekhez magunkat ne kötelezzük : mert az emberi 
végzéseknek fényességi mindenkor az igaz értelemnek fedelei 
és megbántói voltanak." (I. 2.) 

Ezekből immár világos, hogyan fogta fel Dávid Ferencz 
a prédikátor feladatát. A beható értelemmel vizsgált és szaba- 
don, nem a betühöz ragaszkodva magyarázott bibliával kezében 
a prédikátornak feladata az, hogy mint Sz.-Pál, az Isten felől 
és a Krisztus felől tanitsa a népet; de ne gondoljon ő magától 
szólásokat, hanem kövesse a sz. irásnak rendét, a törvényre és 
a bizonyságtételre nézzen. Mert, — füzi hozzá Dávid, — ,a ki 
e beszéd szerint nem szól, annak nem leszen hajnali világossága, 
az az nem ismerheti meg az úr Istent". (I. 3.) A prédikátor ezen 
feladatával, ha benne eljár és mindenkor foglalatos, az Istent 
dicsőiti s csak egyedül arra tör, hogy őt dicsőitse. Ebben áll 
az ő igaz dicsősége is. Hiszen ,ez világi dicsőség elmulandó ; 
de mikor a mi lelkiismeretünk csendes és igaz hivatalunkban 
eljárunk, ez az igaz dicsőség, melyet kivánnunk kell." (II. 20.) 

Dávid Ferencz egész lelkével azon van, hogy , az Istennek 
nálunk letött kincsét, avagy marháját" (I. 1.) megőrizze. E kincs 
az Isten igéje, az igaz tudomány, melyet Krisztus urunk tani- 
tott. Arra köteleztetnek a prédikátorok, hogy e kincset, az 
Isten igéjét, az Isten akaratját magyarázzák. Nem új ez a 
tudomány. ,Ne alitsa senki, — hirdeti Dávid — hogy mi új 
tudományt kezdettünk volna hirdetni, hanem megértse min- 
den ember, hogy mi azon régi syakigelittnőt prédikáljuk, 
melyet Sz. Pál és az több apostolok hirdettek." (I. 4.) A tanitó- 
nak nem szabad azt prédikálni, a mit az emberek kiván- 
nak, nem szabad szeme előtt tartania az emberek természetének 

gyarlóságát, mely naponként újabb, újabb hitet kiván. , Azt a 
régi evangéliumot, melyet az atya uristen a paradicsomban hir- 
dettetett és melybe az jövendő Mesiást megigérte volt, kell most 
is prédikállanunk szünetlen, az Istennek népét arra és nem 
embereknek okoskodó találmányokra tanítanunk és vezérlenünk." 
(I. 4.) A mit az emberek az ő fejüktől az Istennek igéje mellé 
ragasztottak, azt mint a fát és pozdorját, az úr igazságának 
tüze megégeti, nekünk pedig az ő kegyelmességéből igazságát 
megjelenti. (I. 2.) Ez igazság vallásában tökéletes állhatatossá- 
got kiván Isten az ő fiaitól, ,nem hogy ma egy hitet és holnap 
ismét mást kezdjenek" (I. 4.) A prédikátor tisztét azután bete- 
tőzi az, hogy a mint megismerte az igazságot, másokat is tanít 
reá, , mert senkié, semmié az te tudományod, — kiáltja Dávid — 
ha más ember nem tudja tudományodat." (I. 4.) 


Tie 


Dávid Ferencz hirdette is tudományát. Hirdette nemcsak 
tudós értekezésekben és izgalmas vitatkozásokban, hanem pré- 
dikáczióiban is. 

Ezeket három részre osztotta fel. Az elsőben az Atya 
Istenről beszél, a másodikban Jézus Krisztusról, a harmadikban a 
mi örökségünknek pecsétiről, a sz. Lélekről. Legbővebb a máso- 
dik rész, mely 35 prédikáczióból áll, mig az elsőben 13, — köz- 
tük egy rendkívül hosszú, — az utolsóban pedig csak 8, — ezek 
között is egy igen terjedelmes, — van. 

Természetés, hogy e beszédekben is azokat a theologiai 
kérdéseket tárgyalja, melyek akkor izgalomban tartották egész 
Erdélyt és a hozzá tartozó részeket. A. controversiának azon 
kérdései közé, melyeket a protestántizmus támasztott a kath. 
vallással szemben, Dávid Ferencz merész következetességgel 
újakat vitt. , Bizony, — mondja egész határozottsággal, — ok 
nélkül szakadtanak el az Lutherek az pápától, hogy ha a három- 
ság Isten és a kettős Krisztus, melyet a pápával egyetemben 
vallanak, igazság." (Második ajánlás.) E következetesség és épp 
e kérdések fölvetése és diadalmas vitatása adja meg jelentőségét 
a vallásújítás történetében. Világosak lesznek e kérdések, ha 
végig kisérjük a prédikácziók gondolatmenetét. b 

Az Atya Istenről mondott prédikáczióit azon kezdi, hogy 
lelkére köti hallgatóinak, hogy az Istennek náluk letett kincsét 

megőrizzék, a pogánymódra való szólásoknak új módját eltávo- 
litsák s a hamis tudományok haszontalanságát ismerjék el. A 
pápa meghamisitotta az igazságot akkor, mikor kimondta, hogy 
a szentirásban nem jelentetett ki minden, hanem a hagyomá- 
nyokra is hallgatni keli. Pedig az irásban megvan minden, a 
mit tudnunk és hinnünk kell. Az irás értelmét lélekkel foghatjuk 
fel a Krisztus által. 

Mindez általánosságban az egész protestántismus felfogása ; 
kifejtésüket mégis fontosnak tartja Dávid, mivel ily módon a 
kellő alapra mutat reá, melyen az ő tanitása is felépül. Ugyan- 
csak ilyen általánosan protestáns szempont az is, melyből ezt 
a kérdést vizsgálja, vajjon az egyház adhat-e méltóságot Isten 
igéjének, vagy ő veszi azt ettől. Megállapítván az irás tekin- 
télyét, röviden utal azokra a regulákra, melyeket magyarázásá- 
ban követ. Mielőtt tanitásának előadásába fog, még e fontos 
kérdést dönti el: új-e az ő tanitása? Mindenik reformátor föl- 
vetette e kérdést, mert egyik sem akart újat tanitani, hanem 
mindegyik azt hirdette, hogy csak a régit állítja vissza. Dávid 
is két beszédben fejti ki, hogy nem új, sőt a legrégibb és leg- 
eredetibb az ő tanitása, mely azonban másfélezer és hatvan 
esztendeig el volt homályositva. Igy tér át azután erre a táni- 
tásra. Most már letér az általános protestantismus taposott út- 
járól, s maga vág merészen új ösvényt magának. Mindenek előtt 
az egy Isten felől való igaz tudományt fejti ki. Egyenként hozza 
fel, egy-egy prédikácziója alapigéjéül választva előbb a biblia 
mindazon helyeit, melyekben világosan az egy Istenről van szó, 
s azután azokat, melyeket a szentháromságra szoktak magya- 
rázni és megbizonyitja, hogy az egy állatú és három személyű 
Isten a pápa találmánya, minek immár vége van, mert eljött 
, az megújulásnak országa és az megépitésnek ideje." (I. 9.) 

Mikor igy kifejtette tanítását az Atyáról, beszélni kezd az 
Atya Istentől megigért Mesiásról, az Jézus Krisztusról, ő egyet- 
len egy fiáról, mi urunkról és megváltónkról magyarázva azon 
jövendölések beteljesülését Krisztusban, melyek az ó-testamen- 
tumban vannak. Mindenek előtt azt bizonyitja be, hogy Krisz- 
tus az igért Mesiás. Ez nem volt vita kérdése, igaznak vallotta 
ezt katholikus, protestáns egyformán. De Dávid tovább megy, 
s csakhamar a maga tanítására tér át: Krisztus nem a második 
személy, nem öröktől fogva van, hanem született és megfeszit- 

tetett, nem Isten, hanem ember. Itt is úgy tesz, mint előbb : 
sorra veszi mind azokat a bibliai helyeket, melyek , fő kopjájok 
az kevély hadakozó vitézeknek és a személyes Isten tanitóknak" 
(II. 21.), s ezeket egyenként egy-egy beszédben a maga értelme 
szerint magyarázza. 

A Szentlélekről való prédikácziókban előbb a lélek szónak 
a bibliában való használatáról beszél, rámutatva a különbségre, 
mely e tekintetben az ó és az új testamentum között van ; azután 
pedig ismét a maga értelmét követve azt bizonyitja, hogy a 
szentlélek nem harmadik személy, hanem az atyának fiának 
lelke, ,ki az atyától adatik, hogy gondunkat viselje és szószó- 
lónk legyen, tanitónk és lelki ajándékoknak osztogatója." (III. 8.) 

Ez Dávid prédikáczióinak gondolatmenete, melyet utolsó 
beszédében a pápásoknak és pogányoknak vallásától Pál apostol 
és az egész derék szentirás szerint megválasztott vallástételnek 
summájával fejez be. 

Látni való, hogy e prédikácziók csaknem egészükben dog- 
matikusak : vallásának tételeit magyarázza bennük a szónok. 
Elvont, a legtöbbször igen magasan járó igazságokat fejteget, 
melyek odaadó figyelmet, az értelemnek erős munkáját kivánják. 
Sokszor tagadhatatlanul fárasztó is a szakadatlan dogmatikus 
fejtegetés. De a 16. század közönségének aligha volt az. E kér- 
dések napi kérdések voltak. A vallás ügye nem szorúlt csak a 
templomokba. Benn a családban, kinn az utczán, közhelyen 
és korcsmában egyaránt a vallásról, a vallási kérdésekről beszél- 
tek. Tárgyalásukból sem ki nem fogytak, se meg nem unták. 
Írzékük és fogékonyságuk egyaránt bámulatos. Mintha sokáig 
nélkülözniök kellett volna a szomjuságoltó üdítő vizet, s most 
egyszerre tiszta forrásra bukkantak volna. Izgatta őket, hogy 
most kényük-kedvük szerint foglalkozhatnak éppen olyan kér- 
désekkel, melyek eddig hétpecséttel voltak elzárva előlük. Maga 
Dávid sem fárad bele a magyarázásba, a bizonyitásba, nem is 
teheti, hisz ,a régi kovász és a megrögzött vélekedés, a ki 
bennünk vagyon, ezt mivelteti, hogy a nap fényességében is 
homályosak vagyunk és az igaz fondamentomtól eltávoztunk a, 
görög filozófusoknak miattok, kik az Istennek igéit felforgatták 
és vissza magyarázták sok időtül fogva." (BTS) 

Az is kétségtelen azonban, hogy Dávid Ferencz mindezen 
elvont fejtegetéseket oly átható logikával tárgyalja, melylyel 

egyszerre világosan meg tudja értetni tételeit. Ime például 
egyik beszéde, az Atyáról inondottak nyolezadika. Alapigéjét 
Mózes V. könyvéből veszi: Halld meg Izrael, a mi urunk Iste- 
nünk egy Isten, s ebből kiindulva két tételt állít fel: 1.) egy az 
Isten és miért, 2.) ki ez az egy Isten. Első tételét ismét két 
részre osztja; 1.) egy az Isten, 2.) miért egy az Isten. Az első 
részt három argumentummal bizonyitja. Az első az, hogy a 
természet folyásából már a pogányok megismerték az egy Istent, 
mikor felismerték, milyen bölcsen és tökéletesen van berendezve 
a világ és mikor tapasztalták a teremtett állatok gondja viselé- 
sét. A második argumentumot abból veszi, hogy Isten Izraelnek , 
az ő választott népének többször kijelentette magát. A harma- 
dik oka pedig az, hogy Isten az első és az utolsó, ki előtt 
teremtett Isten nem volt s nem is leszen. A biblia pedig azért 
állít elénk csak egy Istent, mert természet szerint bennünk van 
a bálványozás és az idegen Istenhez való , folyamásunk," és 
hogy ne gondolkodjunk két vagy három Istenről. Igy bebizo- 
nyitván első tételét, mint ennek következményét fejtegeti a máso- 
dikat: ki ez az egy Isten. Mivel az ellenkező fél e mondásból 
a háromság Istent magyarázza, meg kell látnunk, hogy e szó : 
Isten, háromról egyetemben vétetik-e, avagy csak az egy Isten- 
ről. Hogy mi a helyes jelentése, vegyük eszünkbe mindazon 
bibliai helyeket, melyekben Mózes Istenről szól. Ezek előszám- 
lálása után, hogy e helyeket helyesen érthessük per analogiam 
felhozza Péter apostol magyarázatát az Apostolok Cselekedetei- 
ből, Isten Abrahámnak tett igéretéről. Ez igéretnek két része 
an: 1. Isten Kanaánt az ő magvának igéri, 2. hogy az 6 mag- 
vában áld meg minden népeket. Az igéret első részét Péter, a 
másodikat Pál apostol magyarázza, s mindketten Jézus Krisztus 
Atyjáról értik. A Krisztus Atyja pedig az egy Isten, tehát róla és 
nem a háromságról kell értenünk az igéretet, következésképpen 


Mózes igéit is. Mert —- most az ellenkező félre, az Antikrisztus 
társaira támad a szónok és ad absurdum viszi következtetései- 
ket, — mert ha a háromságról értjük ez igéket, akkor Krisz- 


tusnak három atyja van, az atya Isten, a második személy, a 
logos és a harmadik személy, a Szentlélek. 
Körülbelül ilyen Dávid okoskodása minden beszédében. 
Argumentumait majd a bibliából, majd az értelemből veszi ; 
de bárhonnan veszi is, ügyesen használja. Főforrása a biblia, 


e ást sztesűgedítteűti 

melyben rendkivül jártas. Ám nem ragaszkodik hozzá mereven, 
mint fönnebb kifejtettem, de jól esik neki, ha értelme megnyugod- 
hatik benne. Ilyenkor egész lélekkel kiálltja oda hallgatóinak : 
, Olvasd meg az egész bibliát. Ha egy betüt találsz, hogy Krisztus 
az ó törvényben könyörgött valamit, bátor megégesd a feje- 
menza ül (9205) 

Szeret is belőle idézni, úgy hogy beszédeinek egy-egy 
része valóságos kis ehrestomatia. (L. pl. I. 9. végső részét.) Tekin- 
télyekre nem szorúl, legfölebb nagy néha vesz egy-egy mondást 
Platótól, Erasmustól vagy Melanchtontól. De egy alkalommal, 
mikor azt magyarázza, hogy Krisztus teremtése az idő teljessé- 
gében lett, vagyis nem voltaképpen való teremtés, hanem meg- 
újítás (II. 26.), szinte örömmel kiált igy fel: , Ne hidd, hogy 
ime én magyarázom, de a régi doktorok is, Ágoston, Ambro- 
sius, Jeronymus, Hilarius, Chrysostomus. igy magyarázták, a 
mostaniak közül Calvinus stb." Más helyt (II. 5.) pedig Arius 
mellett Ágostonra, Athanasiusra és Hilariusra hivatkozva hozzá 
teszi: , Jóllehet ezeknek bizonságát nem követnők, ha az Isten- 
nek igéivel együtt nem folyna." 

Lehetetlen észre nem vennünk a különbséget Dávid és 
Meliusék között e ponton is. Azzal a szabad felfogással szem- 
ben, mely Dávidot jellemzi, milyen elfogultságot, rövid látást 
látunk Meliusnál, a ki mereven ragaszkodik Calvinusa tételei- 
hez, vakon esküszik szavaira és gondolkodás nélkül hivatkozik 
tekintélyére. Érdekes ez azért is, mert a protestantismus egyik 
legelső alapvonása éppen az értelem fölszabaditása a tekintélyek 
járma alól. Bizony a százados tekintélyek büszke lerombolóiból 
a maguk tekintélyeinek bálványozói váltak. Dávid sem magának 
nem állit ily bálványokat, sem magát nem állitja bálványul 
hallgatói elé, sőt bizvást hirdeti, hogy ha valaki más jobbat 
hoz elő, örömest tanul (II. 18.) Legfölebb akkor, mikor már 
okokkal meggyőzte hallgatóit, emeli fel intő szavát hallgatóihoz : 
, Ebbe maradj meg, erre nézz, a tévelygő utra ne menj, mert 
oly veszedelemnek ingoványába esel, hogy ingyen sem "mond- 
hatod, hol jársz" (II. 23.). Vagy legfölebb igy int: Hagyj békét 
a szofisták sok tévelygő tudományának és érts meg, mint akar 
a Krisztus benned lakozni az igaz hitnek általa." (Ül. 22.) d 

Dávid dialektikájának ereje azonban leginkább kitűnik 
prédikáczióinak polemikus részeiben. Tanitásának újsága hozta 

magával, hogy nem elégedhetett meg csak tétele bebizonyitá- 
sával, hanem az ellenkező állításokat meg is kellett czáfolnia. 
Művét voltaképpen védőiratúl szánta az ,ellenkező fé! külön- 
féle szidalmai" ellen azok számára, ,kiket az Atya az Krisztus- 
nak adott". Czáfolásának nemcsak módjában, hangjában is elüt 
Meliustól és társaitól. Nem szókkal kardoskodik igaza mellett, 
hanem okokkal. Ellenfelei egyetlen állítását sem hagyja ezáfo- 
latlanúl. Ha egy beszédben nem bir végezni velük, több beszédet 
szán rá a czáfolásra. Különösen a Krisztusról mondott beszédei 
között egész sorozatos beszédek vannak. Igy a 8—15. prédi- 
catiókban Krisztus örökkévalóságát ezáfolja, a 16—21. prédi- 
catiókban Krisztusról, mint közbenjáróról tanít és így tovább. 
Nem riad vissza a hosszabb beszédtől sem, ha végezni akar 
az ellenkező féllel. Ilyen az I. rész 9.-ik beszéde, melyet való- 
szinűen nem egyszerre mondott el, mert órákig tartott volna, 
s ilyen a sz. Lélekről valók 7.-e, melyben a legteljesebben fejti 
ki tanitását. FKormája szerint nem is beszéd ez, hanem értekezés. 
Az ellenfél 18 támaszát hozza fel benne, melyekkel azt vitatja, hogy 
a sz. Lélek a harmadik személy és maga is Isten, s egyenként 
czáfolja meg őket. Érdekes, hogy czáfolásának minden élét a 
pápások ellen irányozza és nem a kálvinisták ellen még akkor 
is, mikor ezek amazokkal közösen vallanak valami tételt. Ennek 
oka egyrészt a század azon felfogása, hogy a pápa az Anti- 
krisztus, kit minden módon le kell tiporni, másrészt pedig az, 
hogy Meliusékkal éppen az imént vívott meg nyilvános vitat- 
kozásban, elégnek tartotta tehát, ha egy-két vágást mér csak 
rájuk e beszédekben. De akárki ellen hadakozik is, hangja a 
legtöbbször mérsékelt és soha sem durva. Méliust botránkozás 
nélkül nem lehet olvasnunk; szinte önti az otrombaságokat 
ellenfeleire. Dávid oly művelt hangon ir, mintha nem is a 16. 
században irt volna. Tudja, hogy az igazi erő nem a durvaság- 
ban rejlik, hanem az értelem fensőbbségében, a tudás mélységé- 
ben, az igazságban. Nem mondom, hogy egy-egy kiszólást nem 
találunk nála, de még a legerősebbek is csak ilyenek : , Valaki 
azt vallja, hogy a test előtt lött volna, az Antikrisztus, az Pápa- 
ördög és annak fia". (II. 27.) Meliusról csak ez egy helyt emlé- 
kezik (a második ajánlásban) : ,Bizony ha ezelőtt vala, volt 
volna, melyért imez nazáretbeli Jézus becsületes volt volna, 
a mint az Antikrisztus tanít, avagy Melius Péter, ki csak 

amannak gubája volt volna, mint Matthias királyt az vámos 
az gubában megfogta". Erősebb még e támadása a főfő scho- 
lákra, ,kikbe doktorokat, mestereket szentelnek, melyek most 
viselik az anyaszentegyház nevét, melyet előbb Róma viselt: 
mert ezek a bölcsességben megbolondultak, az Atyaistent meg- 
rútolták, Krisztust és az ő tudományát megvetették, mikor 
személyben ábrázolták" (II. 24). Még akkor sem hagyja el a 
higgadt hangot, mikor nyilvánvaló rágalmat kell visszaútasítania, 
azt, t. i. hogy tanítását a koránból vette, vallása török hit. A 
rágalomra rá mutatván csak ennyit mond: .Ha az emberek 
mérges szűből nem szólnának, meglátnák könnyen, micsoda 
különbség vagyon mi köztünk és a törökök közt, az Úr Isten 
bocsásson meg nekik. (II. 12.) 

Egyébként Dávid jól látja, hogy a mostani tanítók csak 
azért tusakodnak, , mert az Isten igéje mellől elmentek " (JI. 9.) ; 
hiszi azonban, hogy megjön az idő, mely megmutatja tanitása 
igazságát, ha most sokan megbotránkoznak is benne, hogy a 
régi tévelygő magyarázat mellől elállott. (II. 30.) A sok vete- 
kedéstől nem fél, mert tudja, hogy természetes folyamat a 
vallás fejlődése és soha sem lesz teljes megegyezés az emberek 
között, hiszen ,ez világ soha egy hiten nem volt, akármint 
zápolódjék ember abban, soha a test az ő dolga mellől el nem 
áll, s az emberek inkább szeretik a sötétséget a világosságnál, 
és ha egyenetlenség nélkül való anyaszentegyházat keresünk, 
soha meg nem találjuk". (II. 32.) 

Mennyire más e felfogása, mint Méliusé, mint egész szá- 
zadáé! A szabadság ihlete mondatta ezt vele, hogy ne csak 
mint merész újitót csodáljuk, hanem mint olyat is, a ki felül 
tudott emelkedni százada korlátoltságán. Abban, a mit tanit, 
erősen hisz anélkül azonban, hogy a természetes fejlődés útját 
mindörökre lezárná hivei előtt. 

Bár Dávidnak prédikáczióival főczélja az volt, hogy tudo- 
mányát kifejtse, nem feledkezett meg a prédikátor azon köte- 
lességéről sem, hogy erkölcsi tanitásokat adjon. Az erkölcsi 
ezélzat azonban nem nyomúl nála előtérbe. A hit megőrzésére, 
a könyörgésre azonban sokszor inti hallgatóit; de van bátor- 
sága keményebben is megróni erkölcsi fogyatkozásaikat. Így 
tesz például egyik beszédében e kis, szinte korrajznak beváló 
részben: , Ha igaz keresztyének akarunk lenni, ... e világnak 

az ő gonosz szokásait eltávoztassuk, melyben mi üdőnkben a 
lakodalmak természetnek romlására és egészségnek gyötrelmére 
rendeltetnek és a tobzódásnak s torkosságnak vége feneke nin- 
csen oly annyira, hogy az emberek a lakodalmaknak miatta 
marhájukból önnen magukat kipusztitják, külen külenféle beteg- 
ségekre az ő testekben okot adnak és eféle haszontalan és 
heában való költségbe az atyafiúi szeretetet megvonszák : mert 
a mivel a szegényeket megsegithetnék, azt elköltve minden 
igazság ellen csalárd kereskedéseknek módját veszik elő, hogy 
azt, mit elköltöttenek, viszontag begyűjthessék". (I. 11.) Még 
bátrabban hangzik intése e helyen: , Eszünkbe kellene ven- 
nünk magunkat, minden kevélységet le kellene vetnünk, az 
mi Istenünk szárnya alá kellene futnunk és Krisztusnak jótettét 
kellene vennünk és Istennek fiaivá való létünket kellene meg- 
gondolnunk. Mert rút dolog, mikor nagyságosnak neveznek 
mondanak és rútságosok. órok vagyunk. Méltó azért megesmer- 
nünk a mi nevünknek méltóságát, melyet nekünk adott az 
Atya Isten, hogy ő fiai vagyunk stb". (II. 28.) Legtöbb erkölcsi 
tanitást nyujt a sz. Lélekről mondott első hat beszédben. A 
6. beszéd éppen teljesen moralizáló beszéd: Ananias bűnét és 
büntetését mondja el benne s így végzi: , Szükség azért, hogy 
minnen magunkat az Istennek hatalmas keze alatt megalázzuk 
és az Ő igéjéhöz engedelmességet mutassunk, a mi büneinket 
ne fedezzük, sőt inkább ezeket megesmervén, a mi testi erőte- 
lenségünket megsirassuk és arról panaszolkodjunk, hogy az ő 
segitségét alkalmatos üdőben vehessük és ő általa rettenetes 
veszedelemtől megótalmaztassunk". Az 5. beszéd befejezésében 
pedig arra inti hallgatóit, hogy a hütöt és a jó lelkiismeretet 
megtartsák, s ne szomoritsák meg a bennük lakozó sz. lelket 
rettenetes és szarvas bűnökkel. 

Biztosra vehetjük, hogy beszédeit hallgatói lelki épüléssel 
hallgatták, ha nem intette is őket egyre a jóra. Az volt a 
szónoknak is legfőbb vágya, hogy használjon hallgatóinak. De 
az érdemet nem tulajdonitotta magának, hanem Istennek. Nem- 
csak szónoki fogás, hanem igazán jellemző ránézve, a mit erre 
nézve mond: ,Ha mit használtam avagy használok az Istennek 
gyülökezetiben, ez nem enyém, hanem az én Istenemé ; ha kedig 
nem használok (mert esmerem az én gyarló és tudatlan" volto- 
mat,) akaratom ellen lött, mert nem magam hasznát, hanem 

az Istennek gyülökezetinek építését akartam keresni. Ám zúgo- 
lódjanak, káromoljanak bátor engemet az én ellenségim, az 
világosságnak Atyja, az mi Krisztusunknak Istene látja és érti 
minden embernek titkját. Ő leszen itélő biró" (II. ajánlás). 


4: 


Hátra van még, hogy Dávid prédikáczióit rhetorikai és 
stylistikai szempontból vizsgáljuk. 

Dávid predikácziói általában igen egyszerü szerkezetüek. 
Már emlitettem, hogy a scholastikus rendszert az e korbeli 
prédikácziók is megtartották. Minden megszólítás nélkül az alap- 
igével kezdődött a beszéd. Ez rendesen minden beszédnél más- 
más volt. Dávidnál azonban megesik, hogy cyclikus beszédeinél 
többször csak egy alapigét vesz. Ez igéket legszivesebben Pál 
apostol leveleiből veszi, s csak szükség szerint máshonnan is. 
Beszédeit nem szánta egyes vasárnapi alkalmakra, azért nem 
is alkalmaztatta a vasárnapokra választatni szokott bibliai sza- 
kaszokhoz, mint még Mélius is tette. Nála nem az alkalomhoz 
választott alapige szabta meg beszédei tárgyát, hanem alapigéit 
választotta beszédei tárgyához. 

Az alapige után a Summában következik egy rövid kifejtés, 
mely alig több egyszerü körülirásnál. A beszéd tétele nem 
benne, hanem a tanuságban domborodik ki röviden kifejezve és 
rendesen három részre fölosztva. 4 

Ennyi mindössze Dávid prédikáczióinak bevezetése. Eppen 
nem dolgozik tehát művészi fogásokkal, de annál világosabban 
állítja föl tételeit, s ez épen elegendő volt. Ez általános szoká- 
sától csak igén kevésszer tér el. Így egyik beszédét (II. 8.) 
így kezdi: Oratio ad Deum Patrem per Filium és egy kis könyör- 
gést bocsájt előre, hogy Isten a Sátánt vesse lábunk alá, s hogy 
az ő sz. Fiának országában megépülhessünk és akaratja szerint 
neki kedves dolgot cselekedhessünk. Ez legművészibb beveze- 
tése. Hiányzik a rendes schéma a II. 11—18. prédikácziókban is, 
mivel ezekben voltaképpen csak folytatja az előző prédikácziók- 
ban felállított tétel fejtegetését. 

Legnagyobb gondot vet Dávid természetesen a tárgyalásra, 
prédikáczióinak derekára. Ezekben fejti ki teljesen tételeit, bizo- 
nyitja igazait, czáfolja az ellenkező fél állításait. A hány tételt 
állított fel a bevezetésben, annyi részre osztja a tárgyalást. De 

a részek között.nincs átmenet, hanem Az elsőről, A másodikról, 
A harmadikról eczimen külön állanak. Természetes, hogy e részek 
rövidebbek, vagy hosszabbak a tétel természete szerint. Van 
azonban így is egy pár mintaszerűen arányos beszéde. (I. 5., 
II. 25., 31. stb.) Feltünően aránytalan az I. 9. beszéde. Gondo- 
latmenete egységes; de igen sokat ölel föl benne a szónok. 
Beszél ugyanis az egy atya Istenről, az ő fiáról, a megfeszített 
Jézus Krisztusról, a hitről, mely egyedül vezet az igazulásra ; 
beszél azután arról, hogy a hitet szivvel és szájjal kell vallani, 
meg az üdvösségről, a lelki békéről és az Istennel való békes- 
ségről: rendkívül széles körü anyag egy beszédre. Mint már 
mondtam, nem is hihető, hogy egyszerre mondta volna el. Nem 
lehetetlen, hogy valami nyomdai tökéletlenség itt zavart okozott 
s több — valószínűen három — beszédet egybe kapcsolt. Hogy 
így milyen zavaros, mutatja e vázlat: Három tételt állít föl, s 
az első kettőt ki is fejti. A második tételt ismét két részre 
osztja, ennek másodikát ismét kettőre, s úgy fejti ki. Ekkor 
jön a fölirat: III. prédikáczió s következik ennek két részre osz- 
tása és kifejtése, mire azután A hkarmadik-ról felirattal befejezi 
a főtételt. Ilyen, bár nem ily nagyfokú : zavart látunk a II. .6. 
beszédénél is. Itt ugyanis a befejezés után így folytatja tovább : 
Esaiás prófétának azon negyvenkilenczedik részéből és a szo- 
kásos bevezetés nélkül fejti tovább tárgyát. Ha e zavarokat 
figyelembe vesszük, a prédikácziók számát hárommal megszapo- 
ríthatjuk. 

Mig a középkori moralizáló beszédekben nagy szerep jutott 


a befejezéseknek, — ugyanis ezekben foglaltak helyet a bőséges 
buzdítások, — addig a tételes beszédekben ilyenekre alig van 


szükség. A 16. század prédikátorai nem forditottak ezekre 
valami nagy gondot. A legtöbbször teljesen is mellőzték. Dávid- 
nál is igen gyakran nines befejezés. Vagy ha van, a legtöbbször 
csak egyszerű utalás a következő prédikáczió tárgyára. (II. 10., 
13., 29. III. 1. stb.) Néha azonban formális befejezéssel zárja 
be beszédét. Igy összefoglalja tanítását az atya Istenről mon- 
dott utolsó beszédében, befejezve így mintegy az egész részt 
(I. 183.) Ilyen összefoglalással végződik a II. 26., melylyel egy 
egész beszédsorozatot fejezett be. Erkölesi feddéssel csak egy 
prédikáczióját végzi (I. 11.), ezt az imént idéztem is; buzdítással 
csak négy beszédében (I. 4, II. 28, III. 5, 6.) fordul " hallgatói: 

hoz befejezésképpen. Megható könyörgéssel Vvégztrazlrasbeszé- 
dét, mig a II. 3-at e szép dicséret fejezi be: ,Az atya Isten 
dicsértessék az ő áldott szent fiának, a mi Urunk Jézus Krisztus- 
nak általa, hogy jóainak részesülését az ő fiának általa mi 
bennünk meg akarta tekélleni. Amen". Legszebb talán az 
I. 9. prédikácziójának befejezése : a hosszadalmas fejtegetés után 
ez egyszerűségükben szinte fönséges szavakkal búcsuzik hall- 
gatóitól: , Ezek a hitnek igazságának eselekedetei és hasznai, 
kiknél nagyobbak és felfebb valók nem lehetnek, csakhogy 
szivünkben helyheztessük és mindennapi életünkben, hitünknek 
gyakorlásában és könyörgésben megbizonyitsuk, megvetvén ez 
világnak minden haszontalan gyönyörűségét". 

[hez hasonlatos szép helyek egyebütt is előfordulnak Dávid 
prédikáczióiban. Nem hajhászta ugyan az előadás szépségeit, de 
ha önként tolultak eléje, nem vetette meg őket. Nagyobb batást 
nem várt tőlük, mint az egyszerű igazságtól, hallgatói sem 
gyönyörködni akartak beszédében, hanem okulni. A mikor azon- 
ban magát a szónokot is áthatja igazságának ereje, belső hevü- 
lete beszédén is meglátszik és egyébként szárazon fejtegető 
előadásmódja neki lendül, nyelve kifejezőbb, élénkebb, fordula- 
tosabb lesz. Ime egy példa: . Ezen ő lelkének általa felindít a 
könyörgésre, miképpen megigérte, hogy Dávidnak az ő házára 
kiontja a könyörgésnek és kegyelemnek az ő lelkét. Es a lélek 
tanít minket, mint kelljen könyörögni. Bizonyára méltán mon- 
datnak boldogoknak, kiknek szüvekben az igaz hütnek általa 
lakozik az üdvösséges jel, mert kifejthetné meg ezt? A bűn-e? 
Semmikép, mert az életnek lelke ennek az ő hatalmától meg- 
megmentett. Vajjon a halál-e? Mert ennek zálogja élet... E 
világ hát? Nem lehet, mert a Krisztusnak lelke azt megitéli 
és elkárhoztatja. Az ördög árthat-e? Nincsen hatalma, mert 
minden társaival egyetemben megöletik, miképpen Esaiás jöven- 
dölte, hogy az istentelent az ő szájának lelkével megöli." (II. 3.) 
, Micsoda Isten ellen való káromlás az, — kérdi más sehelreii 
szónoki fordulattal — hogy teljes Istenedet nem akarod esmerni, 
sőt inkább megveted és az Istentűl adatott világosságot nem 
akarod látni." (II. 17.) Milyen költői ime e helye : , Az Istennek 
igéje eleven és oly fegyver, ki behat a. mi szivünk belső gaszáost 
meghalhatatlan mag, kivelmiujjonnan születtetünk mind a lelsz 
örök életre, mind e jelen valóra, hogy abban kegyesen éljünk." 

Sokszor élénkiti Dávid az előadást egy-egy találó hason- 
lattal is. Rendkivül találó hasonlatot használ pl., mikor az áll- 
hatatosságról beszélve, ezeket mondja : , Az hadnagy a seregben 
kit hova állat, vagy strázsára, vagy álló seregbe, egyebet nem 
mér mivelni feje, jószága és tisztessége vesztése alatt, hanem 
rendet kell állani: azonképen az Isten tökélletes állhatatosságot 
kiván az ő fiaitól." (I. 4.) Képzelhetjük, minő hatása volt e 
hasonlatnak abban az időben, midőn folytonos harczokban telt 
úgyszólván mindenki élete. Hasonlatai tárgyát mindig a leg- 
közelebb eső dolgokról veszi, hogy ne annyira díszül szolgál- 
janak, mint inkább felvilágosítóúl. Ime: .. Miképp a szőllő- 
vesszők életet vesznek és zsírt a szőlőtőből, azonképpen a hivek 
úgy mint tagok, életet vesznek a Krisztustól, az ő fejöktől, és 
miképpen az ajtó arra való, hogy ember általa bemenjen a házba, 
azonképpen a Krisztus által mehetünk be az Istennek országába; 
miképpen a kenyér erősiti és táplálja a testet, azonképpen a 
Krisztus a mi lelkünknek kenyere és élete; miképpen a bárány 
rendeltetett volt áldozatra, azonképpen a Krisztus egyszer áldoz- 
tatott meg érettünk." (II. 6.) 

Szépek Dávid prédikáczióiban azok a helyek is, melyekben 
párhuzamot von, vagy ellentétet fejteget. A szónoki stylusnak 
nem utolsó ékességei ezek, kivált ha nem henye szószaporitá- 
sok. Igy igen találó az a párhuzam, melyet a törvény és az 
evangélium között von. Ezt igy végzi: , A törvény vala a jövendő 
jóknak árnyéka; az evangélium kedig a meg adatott jelenva- 
lóknak világossága. A törvény különbözteti vala meg a környül- 
metélt zsidókat a körülmetéletlen pogányoktól; az evangelium 
kedig összeszerkeszteti és mindenféle nemzeteket egyesiti stb." 
(I. 9.) Azt bizonyítva, hogy a világi emberek, a kik mindenestül 
e világnak adták magukat, az Istennek lelkét nem ismerik és 
nem veszik, ez ellentétekkel magyarázza: , Az Istennek lelke 
mennyei, az ő természetük kedig földi és testi, amaz szent és 
tiszta, emez kedig szentelen és tisztátlan ; amaz az igazmon- 
dásnak lelke, emez kedig a hazugságnak és csalárdságban, 
képmutatásban gyönyörködik." (III. 5.) 

Dávid Ferencz prédikáczióinak nyelve általában elég kifejező. 
Még nem elég simulékony ugyan, egy kissé még erőltetve hajlik a 
sokszor subtilis theologiai kifejezésekre ; de már teljesen ki tudja 
fejezni, a mit akar. Elég gazdag is ez a nyelv: sem egy-egy 

fogalom tulságos körülírására, sem idegen szóra nincs szük- 
sége. A szónok azonban, bár gyakorlott iró, nem azok közül 
való, a ki szeges gonddal törődjék nyelvével. Ideje sem igen 
van erre. Erről aztán egy-egy zavarosan megszerkesztett mon- 
data is tanúskodik. A stylusnak olyatén virágait bizony nem 
találjuk nála, melyekben Melius annyira dúskál, olyatén szemen 
szedett magyaros kifejezéseket, melyek nyerseségükben inkább 
vadhajtások, mint virágok. Idegenszerűsége legjobban azon lát- 
szik meg, hogy a tárgyas ragozást gyakran elvéti. Ilyenkor 
aztán igy ir: Mind az igiket rendszerint meg akarok rostálnom 
(1. 8.) Vagy: ,.No röviden előszámlálok, mint egy táblában eze- 
ket," (II. 12.) Néha szórendi hibával is tetézi e fogyatkozását : 
, Szent János vállástételét és bizonyságot, melyet első részében 
evangéliumának megirt az mi urunk Jézus Krisztus felől, aka- 
toksimagyarázni" (1489 

Latinosság is bőven akad nála, mint korában mindenkinél. 

Mindez azonban alig von le valamit is érdeméből: ő szá- 
zadának legtypikusabb prédikátora. Mint ilyennek hatása nagy 
is volt utódaira. Prédikácziói ugyan nem értek második kiadást ; 
de főképpen tartalmi kiválóságukat ennél jobban bizonyitja az 
az üldözés, mely az orthodoxia részéről kijutott azoknak.! 


: Dávid prédikácziói 9 példában jutottak el ránk. Ezekből 5 teljes, 
1 kiegészített és 3 csonka. L. Szabó Károiy. RMK, I. 35. 

Az ima ereje. 


A tengerek mélysége nem rejt annyi drága kincset magá- 
ban, mint a mennyi titok az emberi kebelben van fölhalmozódva. 
Az ember magában véve egy kis világ. Es éppen úgy állunk 
az ember lelki világával, mint a külső természeti világgal. Hány 
száz meg száz gondolkozó elme kutatta és kereste a külső világ- 
ban a magasság és mélység határain belül a megszámlálhatatlan 
titkok kulcsait. Mégis ma a tudományok előre haladottságának 
e korában is csaknem naponként újabb talányra bukkanunk, a 
melylyel szemben tehetetlenül ál! az elme. Igy vagyunk az ember 
lelki világával is. Az a sok próféta, apostol, bölcsész és a többi 
lélekbúvár . . . mind a mi lelki világunknak egy-egy titkát akarta 
megfejteni és mégis ma a megfejthetetlen kérdések özöne tólul 
előnkbe, ha az emberek lelki világáról gondolkozunk. Sőt egy 
jeles magyar író szerint: az éjszaki fény ragyogása, a hulló 
csillagok bujdosása, a nehézkedés törvényének csodálatos mükö- 
dése, mind egyszerü jelenség az emberi lélek rejtelmeinek gaz- 
dagsága mellett. Honnan vannak a különböző érzelmek keblünk- 
ben? Miért érzünk ellenszenvet az egyik ember iránt, s miért 
rokonszenvezünk a másikkal? Miért telik meg a lelkünk most 
szeretettel, majd pedig gyülölettel? A kétség és a remény, a 
lemondás és a nagyravágyás miképpen keletkezik bennünk? Mi 
a vágyaknak a forrása és mi a különböző cselekedeteknek a 
rugója? Honnan van ma a léleknek vidám derüje, s miért borul 
be holnap a láthatára? Az öröm és a bánat mint a felhő és a 
napsugár, miért üzik folyton egyik a mást? Honnan van a lelki 
nyugalom és mi okozza a kebel viharát? Mia boldogság alapja 
és mi okozza a boldogtalanságot? Min épül a hit és bizalom, 
s mi renditi meg ennek az alapját? Olyan kérdések ezek, a 
melyekre a hány ember, annyi feleletet kellene adnuuk ; de 
akárhányszor maga az ember sem tudna számot adni a tulaj- 
don érzelmeiről. Nem is kötelezhető erre senki. Az érzelmek 

isteni jogon, az egyénnek elidegenithetetlen sajátjai. Elvehetik 
vagyonomat, megfoszthatnak szabadságomtól, de az igazság sze- 
retetét, vagy zsarnokaim gyülöletét nemsirthatják ki keblemből. 
Avagy hol van az az erő és hatalom, mely az anyai szeretet 
folyását megállítsa ? 

E szerint tehát az emberi érzelmekkel szemben egészen 
tehetetlenül állanánk ? Összedugott kézzel kellene néznünk a 
mint azoknak megáradt folyama magával sodor minden társa- 
dalmi rendet, minden isteni törvényt és emberi intézményt? 
Nem ! Úgy vagyunk mi az emberi érzelmekkel szemben, mint 
az orvos a betegséggel. Az orvosnak nincs ereje ahoz, hogy 
a fájdalmat kiparancsolja a beteg testből, de igen is különbnél 
különféle eszközök állanak rendelkezesére abból a ezélból, hogy 
a betegség lefolyását szabályozza, annak elfajulása ellen véde- 
kezzék s a belőle származható veszélyeknek elejét vegye. Igy az 
érzelmeknek, ha föltétlen urai nem lehetünk és nem is szabad 
lennünk; de azoknak veszélyes elfajulása és káros kinövései 
ellen védekezhetünk. Itt nyilik tágas tér a szülői és nevelői 
munkának s általában minden olyan törekvésnek, mely az embe- 
riség lelki vezetését tűzte ki ezélul. 

Az imádság is az embernek egy lelki ténye. Forrása 
érzelmeinknek egyik legnemesebbike : a hit és bizalom. A milyen 
a hitünk, olyan imádságunk is és a kiben bizunk, ahoz intéz- 
zük imáinkat. Mivel e szerint az ima a hit és bizalom érzel- 
mének a gyümölcse, ezért némelyek azt mondják, hogy azt 
egészen az érzelmeknek kell átengedni, hogy fölötte elmélkedni, 
gondolkodni, vagy éppen kritikát mondani nem tanácsos, mert 
olyan az ima, mint a virágházi növény, mely elhervad a kritika 
napjától. Ez állitás alaptalan voltát teljesen megeczáfolta a tör- 
ténelem. Avagy ártott-e valamit a mi vallásosságunknak az, hogy 
a protestantismus a vallás templomaiba bevezette a világosságot, 
s azokból sok olyan dolgot kiköltöztetett, a mi tetszhetett az 
érzelmeknek, de az ész kritikáját ki nem állotta? Nem tudunk-e 
mi imádkozni azért, mert közbenjáró szentekben nem bizunk, 
s hitünk teljes erejével csak az Istenhez ragaszkodunk? Keve- 
sebb vallási tartalom volna a mi imádságunkban azért, mert 
szakilva a mult téves hagyományaival, imáinkat a modern kor 
gondolkozásának a keretébe beleilleszteni . törekszünk? Nem 
hogy ártana a világosság és tisztaság az imádságnak, hanem 

azt hatékonyabbá — s hitünk szerint — Isten előtt kedvesebbé, 
s az emberre nézve megnyugtatóbbá teszi. Nem csak jogunk, 
hanem kötelességünk is tehát az ima fogalmát megtisztitani 
minden homálytól és folttól, hogy lelkünknek ez a régi kipró- 
bált fegyvere annál biztosabb védelmünk lehessen az élet nehéz 
megpróbáltatásai közben. Különben e tekintetben nem kisebb 
példaadónk van, mint maga Jézus, ki nemcsak hogy foglalko- 
zott az ima kérdésével, alaposan megváltoztatva a régi elavult 
imafogalmat, hanem az érzelmek kalandozásának megakadályo- 
zása czéljából egy szép imaformát is adott az úri imában. 

De még egy más szempont is vezérel engem, a midőn az 
imádságot teszem elmélkedésem tárgyává. Alig hiszem, hogy 
megfelelőbb kapcsot találnánk az emberek összeköttetésére, mint 
az imádság vágya, az imádság szükségességének az érzése. Meg 
van ez a katholikus, a református, a lutheránus, vagy az unitárius 
ember lelkében. Feltalálható a Mózes, Mohamed, Buddha, Confu- 
cius vagy a Zoroaster követőinek a szívében. Igaz, hogy a mennyire 
egyek a közös vágyban, a közös szükség érzésében, éppen any- 
nyira szétszóródnak annak külső kifejezése által. Az egyik tér- 
delve, a másik összekulcsolt kézzel, az egyik a nap, a másik 
a szent város felé fordulva, az egyik az eget, a másik a földet 
nézve imádkozik. Azonban — szerintem — mindezek külső, 
lényegtelen dolgok, a melyek magára az életre s az élet csele- 
kedeteire kihatással nincsenek. Bármiként is végezze valaki az 
imádkozást, én benne az istenországának egy polgárát látom és 
tisztelem, s teljesen egynek érzem magamat vele az imádkozás 
vágyában, 

Azonban van egy lényegbevágó nagy kérdés, a mi már az 
imádkozó embereket is elválasztja egymástól és a mely kérdés 
következményeivel mélyen belenyul a gyakorlati életbe, sőt az 
emberek erkölesébe is. Minő ereje van a mi imádkozásunknak ? 
Miféle hatást vagy eredményt várhatunk imánk után? Ez az 
a kérdés, mely az imádkozó embereket elválasztja egyik a másik- 
tól. Nagyjában az emberek három csoportját különböztetjük meg, 
a mint a feltett kérdésre feleletet adnak. Az egyik csoportban 
vannak azok, a kik az imának igen nagy erőt tulajdonitanak, 
a melylyel az egyáltalában nem bir. A másik oldalon vannak 
azok, a kik ellentétben az előbbiekkel, semmi erőt nem tulaj- 
donitanak az imádkozásnak. És végül a harmadik csoportban 

azok vannak, a kik az imát illetőleg keresztényi alapon, Jézusi 
állásponton  épüdke Megjegyzem, hogy ez a három csoport nem 
felekezeti jelleg, nem vallási hovatartozandóság szerint alakul ki. 
Mindenik csoportban vannak talán a világ minden vallásából 
és felekezetéből. És ha mi jelenleg egy rövid körutat teszünk 
az emlitett három csoport között, nem azért teszük, hogy egyik, 
vagy másik imádkozási módját kigunyoljuk. Czélunk csupán az, 
hogy az imádkozás szentségét és tisztaságát megoltalmazzuk, s 
a mennyiben lehetséges, a Jézusi alapon legalább az imádko- 
zásban egyesüljünk. 

Kik is hát azok, a kik igen nagy erőt tulajdonítanak az 
imának? Első sorban azok, a kik csodát várnak attól. Mi a 
csoda? Sok csodálatos dolog van a nap alatt. Csodálatos egy 
fűszálnak, vagy egy virágnak az élete és fejlődése. Csodálatos, 
hogy az anyaföld a létnek millió meg millió alakjait, megszám- 
lálhatlan változatban miképpen hozza létre. Csodálatos az ember- 
nek lélek és érzelem világa. Csodálatos az édes anyai szere- 
tetnek kimondhatatlan nagy ereje, mely a gyönge nőt a 
veszély és szükség idején elszánt hőssé magasztositja. De az, 
a mi előttünk csodálatos, mert véges eszünkkel utól nem érhet- 
jük, értelmünkkel ki nem magyarázhatjuk: theologiai érte- 
lemben véve még nem csoda. Hiszen ha az volna, akkor mi is 
hinnénk a csodákban. Igen, de csoda alatt általában Istennek 
a világ és a természet törvényeivel ellentétes müködését értik. 
E szerint Isten a világon kivül valahol gyönyörködik ennek 
gépezete forgásában; de időnként közbe nyul, hogy a gépezet- 
nek egyik, vagy másik részét megállítsa, vagy pedig müködé- 
sét elősegitse. Így történik a csoda. Pl. a tűznek az a törvépye, 
hogy éget, perzsel; de egy külső erő közbenyulása megsemmi- 
sitheti ezt a tulajdonságát, úgy, hogy az ember minden bántó- 
dás nélkül nyugodtan sétálhat a fölesapó lángok között. Azoknak 
a bacillusoknak, melyek a tüdőt megtámadják, az a természeti 
sajátságuk van, hogy elképzelhetetlen módon. szaporodva, föl- 
emésztik az egész tüdőt, s okozóivá lesznek az úgynevezett 
tüdővésznek. De azok szerint, a kik hisznek a csodákban, min- 
den külső természeti ellensulyozás nélkül egy láthatatlan kéz 
megfoszthatja azokat a bacillusokat az emlitett tulajdonságuk- 
tól. A természet törvénye szerint a halott test porrá lesz, de a 
csodahivők szerint valamely külső parancsszóra ismét élet térhet 

bele. Ilyenek a csodák. A kik hisznek benne, azok föltételezik, 
hogy Isten önmagával ellentétbe jöhet, s az egyszer megalko- 
tott törvényekkel ellenkezőt cselekszik. Még egy egyszerü földi 
törvényhozásról sem szabad ilyet föltételeznünk. Mennyivel 
kevésbé szabad a világ örök törvényadójáról. Mennél inkább 
behatol a tudomány a természet titkaiba: annál inkább megál- 
lapitja, hogy az Isten hatalma a legpontosabb törvényszerüsé- 
gen alapszik, s hogy az ő nagy birodalmában minden akaratnak 
meg van a maga természetes oka. 5 csodálatos, hogy még a 
fölvilágosodás mai korában is sokan vannak, a kik nem szá- 
molva a tudomány határozott bizonyitékaival, azt várják, hogy 
imájuk nyomában csoda történjék. Ezek azok, a kik igen nagy 
erőt tulajdonitanak az imának. 

De azok is, a kik azt hiszik, hogy imájuk által a világ 
és természet egységét fölbonthatják. Az úgynevezett polytheis- 
mus, vagy a sok istenimádás korában megbocsátható volt az, 
ha valaki azt várta, hogy az ő külön Istene egyéni, s akár 
hányszor önző czélokat szolgáljon. Megengedhető volt az, hogy 
két szomszéd közül az egyik esőt kérjen akkor, a mikor a másik 
éppen napfényért és melegért imádkozott. Sőt még azon sem 
csodálkozhatunk, hogy akárhány ember otthagyta régi istenét, 
mivel nem elég hiven szolgálta az ő egyéni érdekeit. De annál 
megfoghatatlanabb, hogy ma, a midőn az egy Istenség hitének 
dicső magaslatára eljutottunk, a mikor tudjuk, hogy a termé- 
szet jelenségei bármilyen különböző alakokat mutatnak ; de azért 
teljes összhangban állva egy közös nagy ezélt szolgálnak; a 
a midőn tudjuk, hogy az egy Isten mindeneknek atyjuk, ki 
felhozza napját jókra és rosszakra, s esőt ad az igazak és hamisak 
földjére : mondom, ma annál megfoghatatlanabb, hogy akadnak 
sokan, a kik abban a hitben vannak, hogy a mindenek közös 
atyja, a világ szépséges harmoniájának a megzavarásával az ők 
imádságukra önző ezéljaik szolgálatába áll, s talán a mások meg- 
rontásával egyéni érdekeiket mozdítja elő. Sokan vannak ilyenek, 
a kik azért imádkoznak, hogy Istent önzésük szolgai eszközévé 
tegyék. Ezek semmivel sem elébbvalók a kuruzslók és varázs- 
lóknál s ott állnak abban a csoportban, a hol az imának igen 
nagy erőt tulajdonitnak. 

Hasonlók ezekhez azok, a kik azért imádkoznak, hogy az 
Isten akaratát megváltoztassák. Az Isten akarata az ő törvényei- 

ben van letéve. Ezek atörvények kétfélék, u. m. természeti és 
erkölcsi törvények. A milyen lehetetlen a csoda, olyan lehetet- 
len az isteni akaratnak a megváltoztatása. Józan észszel alig is 
lehet föltenni, hogy Isten az ő akaratát az emberek kénye és 
kedve szerint változtatná. Hiszen az ember azt nem tudja, hogy 
mi szolgál javára. S akárhányszor, ha az isteni akarat a mi 
kivánságunk szerint módosulna: a legnagyobb romlást és csa- 
pást zúditanák a mi nyakunkba. Az Isten pedig sokkal jobb, 
mint hogy minden kivánságunkat teljesítené. A. mint ő maga 
örök és változhatatlan: úgy örök és változhatatlan az ő akarata, 
úgy a természeti, mint az erkölcsi világban. És azt az isteni 
akaratot sem a panasz és zúgolódás áradatával, sem a reggeli, 
déli és estvéli bőbeszédü imádkozással útjában föltartóztatni 
nem lehet. A ki mégis ebben a hitben volna, az ismét igen 
nagy erőt tulajdonit az imádkozásnak. 

De hát vannak-e általában ilyenek, a kik túl sokat vár- 
nak az ima hatásától? Senki szívébe be nem láthatunk, de a 
cselekedetek tükörei a szívnek. A mig látom, hogy az emberek 
pusztán az ima ereje által, munka nélkül meggazdagodni, küz- 
delem nélkül győzelmi babért aratni, törekvés és szorgalom nél- 
kül előre törni, érdem nélkül jutalmat kapni, igazság nélkül 
boldogulni, természetes orvosi eszközök nélkül meggyógyulni, 
hit és jó cselekedetek nélkül a menyországba jutni akarnak : 
addig igenis hangoztatom, hogy az emberiség egy jó nagy része 
igen nagy erőt tulajdonit az imának, a melylyel az egyáltalá- 
ban nem bír. 

Általánosan elfogadott történelmi és lelki igazság az, hogy 
actio reactiót szül. Ha vannak olyanok, a kik egyik oldalon 
szélsőségbe mennek : azonnal megteremtik a másik oldalu szél- 
sőséget. A vakbuzgókkal szemben teljesen jogosult a hitetlenek 
álláspontja. Így azokkal szemben, a kik igen nagy erőt tulaj- 
donitanak az imának, állanak azok, a kik annak éppen semmi 
erőt nem tulajdonitnak. Ezek így gondolkoznak: Az imával 
Istenre hatni nem lehet. Bármennyit is imádkozik az emberi- 
ség, azért minden úgy történik, a mint az Isten akarja. Az; ima 
csodát nem teremthet, sem az erkölcsi, sem a természeti törvé- 
nyek folyásában változást elő nem idézhet. Így hát mire való 
az imádkozás? És ők ha imádkoznak is, azt vagy puszta meg- 
szokásból, vagy azért teszik, mert másokat is imádkozni látnak, 

de semmi fontosságot sem tulajdonitanak az imádkozásnak. Ezek 
jelzik a másik oldalon a szélsőségi álláspontot. 

Mint olyan sok kérdésben a világon, úgy e tekintetben is 
a kettő között van az igazság. A kettő között van ugyanis a 
Jézusi, vagy a valódi keresztény álláspont. E szerint az imának 
semmi távolabbi ezélja nincs. A mint Nagy Gusztáv mondja: 
, Önkénytelen nyilatkozata a vallásos érzelemnek." ,, Mint az öröm 
érzetének a mosoly, a dal, mint a fájdalom érzetének a könny, 
a jaj, mint a vágyónak a sóhaj, mint a szeretetnek az ölelés, 
a csók." ,A mint van hamis mosoly, hamis könny és áruló 
csók, úgy van hamis ima is, a mely nem a szívből önkényte- 
lenül jön, hanem valamely ezélból mondatik." ,A Jézus szerinti 
ima nem a rabszolga könyörgése a hatalmas Ur előtt, kitől csak 
sok szép szóval, sokszoros kéréssel reményl valamit . . . hanem 
a fiu bizalma az iránt, ki nem várja hogy kérjünk, de úgy is 
ad, mert jobban tudja mire van szükségünk, mint önmagunk." 
A keresztény ima ,nem cselekvény, hanem érzelmi tény." , Nem 
zörgetés a becsukott kapun, nem zaklatás, alkalmatlankodás, 
tolakodás, mely azt hiszi, hogy sok kérés és zörgetés után nyit- 
ják meg az ajtót, hanem a bizó szív feltárulása, mely óvako- 
dik olyat kérni, a mi ellenkezik az Isten akaratával, s mindig 
azzal végzi imáját: ,ne úgy legyen a mint én, hanem a mint 
te akarod." (Nagy Gusztáv: Jézus imája.) 

De hát e szerint semmi látható hatása. vagy eredménye 
nem volna a keresztényi imának ? Az Istenre nézve nincs; de 
annál több az emberre nézve. Mindenek előtt kiragadja az embert 
a saját érdekeinek, önzésének szűk korlátai közül, s megtanitja 
megnyugodni az Isten változhatatlan akaratán. Az örömben 
alázatosságra tanit, a balsors napjaiban pedig a béke angyalát 
szállítja szívünkbe. Távol tart a tilalmas utaktól, s megerősit 
az igazság harczaiban. Az által pedig, hogy czéljainkat és remé- 
nyeinket naponként imába foglalva, azokról elmélkedünk, gon- 
dolkozunk: komolyabbá és kitartóbbakká teszen, s még világi 
dolgainkban is előbbre haladni segit. Igen! az ima sikereinknek 
egyik hathatós eszköze. : 

Nincs tehát senki, a ki nélkülözhetné a Jézus szerinti imá- 
ban rejlő nagy erőt. Azért ilyen értelemben imádkozzék a bána- 
tos és az örvendező, a boldog és a boldogtalan ; mert mindenik 
érteni fogja az imádság erejét, 


VARI ÁLBERT. 


Tanárbeiktatás." 


I. Kozma Ferencz felügyelőgondnok megnyitó beszéde. 


Tisztelt Közönség! Egy szép szokásnak hódolunk, midőn 
főgymnasiumunk hivására összejöttünk, hogy egy ifju tanár 
beiktatása ünnepélyén tanuságot tegyünk arról a nagyrabecsü- 
lésről, a melylyel a társadalomnak az iskola munkássága iránt 
viseltetnie kell. Mert bármilyen hangossá is lett az a kritika, 
a melyet ma az iskolai nevelés és oktatás fölött gyakorolnak, 
magát az iskolát mégis az emberiség leghasznosabb és nélkü- 
lözhetetlen intézményének tekintjük. Azt mutatja az a fokozott 
törekvés is, a mely annak külső és helső szervezete tökélyesí- 


tésére irányul — s a miben a haladás kétségbevonhatlanúl 
szembetünő. 
Nem is hallszott — tudtom szerint — még hang, a mely 


az iskolát eltörölni vagy annak helyébe egyebet állítani taná- 
csolta volna. 

Egyes ténykedéseit reformálni, azt azonban nem épen 
indokolatlanul halljuk. IEgyesek és társas-körök, egyházi és 
polgári hatóságok már évszázak óta foglalkoznak is azzal. 5 
hogy a társadalom és állami élet fejlődése a hozzásimulást e 
téren is szükségessé teszi, az kétségtelen. Székfoglaló  érteke- 
zésének eziméből következtetve — valószínűen e felfogást osztja 
ifju tanár barátunk is, a kihez midőn ez intézet előljárósága 
nevében üdvözletet intézek, elképzelem azokat a komoly érzel- 
meket, a melyek lelkét e pillanatban betöltik. 

Arra szánni életét, hogy istenadta tehetségének, kiművelt 
képességeinek és erkölcsi egyéniségének teljes tartalmát ifju- 
ságunk nevelésének és oktatásának szentelje, hogy a fejlődés- 
ben levő gyermekifjúság jó és rosz tulajdonságainak, , korlátol- 
tabb vagy nyiltabb szellemi erőinek, nemes becsvágytól sarkalt 
vagy lomhaságra hajló szorgalmának mindig mértéket tartó 
bölcs birája és atyai irányitója legyen, hogy annak tudásvágyát 
nap-nap után fokozza és kielégítse, keze alatt a jóban és szép- 
ben gyarapodni lássa, hogy a szellemi munkát jó módszerével 
könnyűvé, a nevelést az illem- és valláserkölesi törvények 
magasra helyezésével és saját egyéniségében  megtestesitett 


ő ; étege Éyilsa 
s A kolozsvári collegiumban 1907, máre. 28-án. 

példaadásával vonzóvá és hatályossá tegye, hogy önmaga köte- 
lességeinek, tetteinek és szándékainak szigoru, növendékeinek 
igazságos és méltányos birája legyen s az azokat befolyásoló 
összes körülményeket megismerni, a kedvezőket fokozni, a ked- 
vezőtleneket ellensulyozni igyekezzék, hogy még pihenő és 
üdülésre szánt óráiban is hivatásának magasztossága lebegjen 
szeme előtt s annak érdekében kényelmét és nyugalmát is fel- 
áldozni mindig kész legyen s munkakedvét és annak fokozását 
ne a jutalom nagyságával, hanem lelkiismeretének szavával 
tegye mérlegbe, hogy még magán és polgári élete is követésre 
méltó például állhasson az ifjuság előtt, a mely nemcsak tanul 
és engedelmeskedik, hanem figyel, fürkész és itélkezik, a mi 
alól magunkat kivonni nem áll hatalmunkban, de nem is áll 
jól felfogott érdekünkben, s mind e sokféle tekintet és jogosan 
támasztható igény következtében az én megszünjék magában és 
magáért létezni, hanem emberi, vallási és hazafiui eszményekbe 
oldódva fel, a jó ügy mindenütt nyomát és hatását érezze. 

A ki a tanári pályára lép, körülbelől erre szánja életét. 
S lelkében ilyen tanáreszményt állitva fel és követve, áldása 
lesz az intézetnek, a melyben működik, büszkesége előljáróinak, 
a kik bizalmukat beléhelyezték és atyai barátja az ifjuságnak, 
a mely majd poraiban is áldani fogja emlékét. 

E szép, e nemes hivatás küszöbén látjuk állni Márkos 
Albert ifju tanárunkat, a ki abban a mértékben láthat maga 
előtt egy szép jövőt feltárulni, a mily mértékben töltötte be 
lelkét a hivatás érzete. Adja a gondviselés, hogy ő pályáját és 
mi benne a tanárt szerencsésen választottuk legyen. 

35 midőn ennek reményében őt bizalommal köszöntöm s 
működésére Isten áldását kérem, beiktató ünnepélyünket ezzel 
megnyitom s székfoglaló értekezésének előadására felkérem. 


II. Márkos Albert tanár székfoglalója. 


Non scholae, sed vitae . . . 


hadd lássuk, mit tudsz", ilyen formán szokták rendszerint fogadni 
a hivő atyafiak a falujába vakációzni térő diákot. És a ipák 
— mit tegyen? — eléáll s szónokol több-kevesebb ügyességgel. 
De soha sem annyira ügyetlen, hogy kollégiumi tudományát 
megmutatni akarván, a szószékből a másodfokú egyenletről, a 
szabad esésről avagy más efféléről próbálna beszélni. Én is 
a mikor ide s tova kilencz esztendei munkálkodásom után a 
régi JÓ uzus szava rám parancsol: , Prédikálj egyet, hadd 
lássuk, mit tudsz", nem akarok ama diáknál élhetetlenebbnek 
látszani. Hogy mit tudok, arról rég számot kellett adnom erre 
hivatott forum előtt. S ha azóta a tudomány egén újabb csilla- 


,Rég, hogy kolégyomba jársz, prédikálj immár egyet 


mal apa 

got sikerült. volna is felfedeznem, módomban volna vele máshol 
dicsekednem el. Hogy itt ideig-óráig pislákoltassam, minek azért 
e derüs társaságra az unalom komor éjjelét vonnom? Ki kell 
azonban illő szerénységgel jelentenem, hogy csillagvizsgálásaim 
(már legalább a tudomány egén!) mind ez ideig eredménytele- 
nek valának; így hát minden egyes hallgatóm már jó előre 
megnyugodhatik, nem leszek olyan ember, a ki Horatius sze- 
rint ,...guem semel arripuit, tenet, occiditgue legendo ..." 
(akit egyszer nyakon csipett, azt fogva tartja s meggyilkolja 
az olvasással). Ha a dolgot tudományos szempontból így elin- 
téztük, nem is olyan nehéz e prédikáczióhoz textust találni. 
Nézzünk csak egy kicsit figyelmesen körül az iskolai életben, 
s százával bukkanunk kérdésekre, amiket minden tudományos 
apparatus nélkül, józan laikus észszel meghányhatunk-vethetünk 
s miknek, ha nem egyéb, már megbolygatása is nem lesz éppen 
haszon nélkül való. 

Ha valamely kérdés fontosságát sokat pengetett voltából 
itéljük meg, akkor bizonyára a legfontosabb kérdések egyike: 
miként neveljen az életre az iskola. Hiszen fölöttes hatóságunk 
leirataiban, hivatalos utasításokban is számtalanszor hallhattuk : 
vigyázzanak a tanárok, ne csak tanítsanak, neveljenek is. Magán- 
beszélgetéseinkben is hányszor találkozunk efféle beszéddel. 
Hiszen azt meg kell adni, jól tanitanak, csak egy baj van: 
nem nevelnek. Az ilyes, szép hegedüszóban elzengett kritiká- 
ból, ha elvesszük a köteles udvariasság szabta melódiát, a 
csupaszon maradt szöveg körülbelül ilyenformán hangzik : , Hi- 
szen azt be kell látnunk, elég buzgón igyekeztek teletömni a 
diák fejét mindenféle tudománnyal, de azzal, hogy a kezetek 
alól kikerülő ifjú az életben, mint ember a helyét megállhassa, 
hogy ott boldogulhasson, azzal édes keveset törődtök". Súlyos, 
igen súlyos vád ez mélyen tisztelt közönség; érdemes neki 
nehány perczet szentelnünk. Mielőtt azonban e váddal foglal- 
koznánk, mint Byron mondaná ,let us begin with the begin- 
ning" kezdjük a kezdet kezdetén s jőjjünk tisztába azzal, mi 
legyen a czélja ennek az életrevaló nevelésnek. Mi legyen az 
a suprema lex, a mit követhet a tanár, ha hébe-korba rá akarja 
adni a fejét, hogy úgy elvétve a sok ad-b acc. c. imf. s más 
ilyen dicséretes dolgok között neveljen is. Milyen direktivá- 
kat követtünk ebben a nevelésben? Ha minden paedagogiai tár- 
sulat nem követelné is, szinte magától hangzik a felelet : 
, Legyen a nevelés mindenek felett nemzeti". Ki merné tagadni 
a nemzeti nevelés fontosságát? Lehet-e magasztosabb ideálja 
valamely tanitónak, minthogy a keze alól kikerült ifjak nemze- 
tüknek hű fiai legyenek s tetteikben, viseletükben a sajátos 
nemzeti karakter kidomborodjék ? Csak melyek ezek a speciális 
nemzeti tulajdonságok ? Ha csak felnyitjuk Dr. lmre Sándornak 
e tárgyban írt, beható tanulmányon alapuló értékes székfoglaló 

munkácskáját, már meggyőződhetünk, hogy a sajátságos magyar 
erényeknek és bűnöknek (mert sajnos, ilyenek is vannak) még 
a meghatározásától is beláthatatlan messzeségben vagyunk. 
A mig pedig ezzel tisztában nem leszünk, addig czéltudatos 
nemzeti nevelésről nem beszélhetünk. Addig meg kell eléged- 
nünk azzal, ha egy-egy nagy magyarnak, egy Széchenyinek, 
egy Deáknak megismertetésével követésre méltó ideált állítunk 
a fiu elébe s ha e nép multjának föltárásával, a magyar föld 
leírásával őket örökre e néphez, e földhöz lánezolni törekszünk. 
Ez különben nem nehéz munka, hisz ez intézet növendékeit a 
hazafiságra tanitni soha se kellett. E szerint nemzeti nevelés 
főczélunk nem lehet. Mi legyen hát? 

Ha egyházi ember utasit bennünket, hogy neveljünk is, 
akkor azon utasitáson bizonyára első sorban ezt kell értenünk : 
, Neveljetek jó unitáriusokat, kik mint az elődök, e kis egyhá- 
zért munkálni, áldozni tudjanak s az unitárius nevet az egész 
magyarság előtt tiszteltté, becsültté tegyék". Azt tán nem kell 
bizonyitgatnunk, hogy mindnyájunk hő óhajtása, vajha az új 
nemzedékből is olyan férfiak válnának ki, mint a kiknek érdemes 
arczájuk e termet ékesitik. Csakhogy milyen eszközökkel nevel- 
jünk erős unitáriusokat? Tartsunk szónoklatot a fiuknak az 
unitárius nagy férfiakról? Olvassunk föl fejezeteket e sokat 
hányt-vetett egyház sötét lapjairól? Hiszen tegye meg ezt a 
vallástanitó. Szónokolni azonban ő se nagyon szónokoljon. A 
mai realis gondolkodású világban mintha kezdené a szó is 
elveszíteni régi hatalmát — még Magyarországon is! Valahogy 
kezdünk okosodni, s tényekre, nem orácziókra vágyunk. Bár- 
miként is álljon a dolog, merem állitani, hogy senki haszon- 
talanabb munkát nem végez, mint a ki diáknak szónokol s 
sejtelmed sincs a kollegium psyechologiájáról, ha a diák-had 
éljenzése dikcióra csábit. Találhat s találjon is a vallástanár 
más módot arra, hogy az unitárius érzést éleszsze a növendékek- 
ben. De mit tegyen a latintanár?! S" mit tegyen főképpen a 
mi intézetünkben? O neki csak Pál apostol utasitásához kell 
szabnia magát. 5 valóban nem tanitónak való az, a ki növen- 
dékei közt más különbséget is tud tenni, mint a mit a fiu szorgalma 
És magaviselete parancsol. Bizonyára a mi viszonyainkkal isme- 
retlen tanító megmosolyogja e szélmalom harezot, mit egy 
paedagogiai . non sense"-el szemben folytatok, de én, s velem 
együtt, úgy hiszem, többi kartársaim is; érezzük e kijentés 
fontosságát és szükségességét. Hála nagy nevű jóltevőinknek, 
módunkban van az arra érdemes unitárius fiukat segítni anya- 
gilag s ez úton gondoskodunk hálás generáczió neveléséről. 
Mert hálás szokott lenni szülője iránt az a fiú, a kire gyermek- 

korában minden körülmények között a szigorú, a következetes 
igazság törvényét szabták; hálás lehet az is, a kire tán nem 
egyszer sulyosabban nehezült az atyai fegyelmező kéz, mint 
érdemelte volna: háládatlan csak az tud, az szokott lenni, a 
kinek valaha érdemén fölűl kedveztek. 

No de csak azt akartam mindebből kihozni, hogy a tanárnak 
az egyházias nevelés sem lehet a czélja. Mi legyen tehát? , Müvelt 
emberek nevelése" feleli felekezet és rangkülönbség nélkül a társa- 
dalom minden embere. Nagyon helyes! Neveljünk müvelt ifjakat ! 
Csakhogy itt megint az a gonosz kérdés csintalankodik előnkbe, 
hogy kicsoda hát a müvelt ember. , A ki kifogástalanul tud megha- 
jolni, a ki bemutatkozáskor nem nyujtja előre a kezét, a ki nem 
ül a háziaszszony jelenlétében a diványra, a ki szellemesen el 
tud csevegni a napi eseményekről stb." feleli a nagyvilági dáma. 
, A kinek tiszta a gallérjat mondja diplomatikus komolysággal 
a kivasalt államférfi. Csakhogy ha ilyen irányban akarnánk 
nevelni, táncz- és illemtanár kollégánkkal kerülnénk összekülön- 
bözésbe határsértés miatt. (Arról nem is szólok, hogy a módern 
követelményeknek megfelelő szemléltetés ezéljából diványra, 
ruhatárra mire volna szükségünk, a mi pedig a most is szükecs- 
kén csurgó tanszerátalányokból aligha kifutná.) Szerencsére nem 
mindenki gondolkodik így a műveltségről. Kérdezzük meg csak 
Hötvös Károly bátyánkat; ő azt mondja, hogy a műveltséghez 
nem okvetlenül szükséges a tiszta gallér, sőt — uram bocsá! — 
még a gallér se; ő szerinte közönséges gubás ember is lehet 
művelt, ha jó lelke, s nyilt, egyenes, józan esze van. 

Lám, be könnyü ráparancsolni a tanárra: Né csak tanits, 
nevelj is! s be nehéz egyetlen fonalat is kapnunk, a mely a 
kérdések útvesztőjében helyes útra vezessen. Annyit mindenesetre 
megtanulhatunk Bötvös Károlytól, hogy az ember megitélésében 
a lélek a fő; ha tehát az életre akarunk nevelni, első teendőnk 
a lelket aczélozni meg, hogy rugalmasságát az élet küzdelmei- 
ben elne veszitse, oda kell hintenünk magvakat, mik idővel a 
siker gyümölcsét teremhessék meg. Hogy ezek mitlajta magvak 
legyenek ? Bizony, a mint tán az elmondottakból már megér- 
tettük, csak olyan minden földhöz, éghajlathoz alkalmazkodni 
tudó magvak. A mik tehetség, rang, felekezeti különbség nélkül 
minden kebelben gyökeret verhetnek, de a miknek gyümölcse 
nélkül egyetlen pálván sem boldogulhat egyetlen ember sem. 
Ha nem éppen lehetetlen is, mindenesetre hoszszas volna egyen- 
ként fölsorolni még ezeket az általános lelki tulajdonságokat is ; 
meglehet, tán fölösleges fáradság is volna, mert nekünk úgy 
tetszik, a lélek mindazon jelességeinek, mik nélkül az életben egy 
halandó sem boldogulhat, kutforrása e kettő : öszenteség, kötelesség- 
tudás. A mikor hát az életre akarunk nevelni, e két tulajdon- 
ságot kell megpróbálnunk növendékünk lelkébe oltanunk. Ha 

ilyen szemüveggel nézzük a dolgok állását, csakhamar Taikus 
észszel is rájövünk arra az igazságra, a mit a paedagogusok 
logikához fegyelmezett elméje már rég kitalált, hogy nevelés 
és oktatás egy tőről fakadnak, s tulajdonképpen nem tanithatunk 
a nélkül, hogy akaratlanul is ne nevelnénk. Hiszen a mikor 
megfeddem a diákot azért, mert föladatát nem végezte el, vagy 
mert hibáját egyenes lélekkel bevallani nem akarja, már izelí- 
tőül nyujtottam egy kortyot neki abból a keserü pohárból, a 
mit majd az élet, valahányszor lelépik az egyenes útról, vagy 
kötelességét elmulasztja, fenékig üríttet vele; s bizonyára többet 
is használtam ezzel neki, mint ha mondjuk, a társadalmi érint- 
kezés formáiról tartottam volna peroratiót. Látni való ebből, hogy 
az a sok vád, a mit a nevelésért, jobban mondva a nem neve- 
lésért, a tanárra szokás zuditani, éppen nem igazságos. Egy 
tanártól, a kinek növendékeivel a legjobb esetben napjában két 
órát van alkalma foglalkozni, többet nem kivánhatunk, s eléggé 
ellátta a diákjait útravalóval az, a ki őket e két erényre meg- 
tanította. De vajjon megtanítja-e ? Lássuk csak ! Tudnivaló, hogy 
a legidealisabb állapot az volna, ha egy növendéket minden 
tárgyra csak egy ember tanitana. De még ha minden tanulónak 
módjában volna is Emilnek lennie, hol venne mindenik mag: 
mellé egy-egy KRousseaut? Rég bele kellett hát nyugodnia az 
emberiségnek abba, hogy egy ember több gyereket tanitson. Sőt 
legújabban, a mikor a tudományok már akkora fejlődést vevé- 
nek, hogy a tiz éves elsősnek ugyanegy ember a latint, szám- 
tant, földrajzot s más tárgyat szakszerüen előadni nem: képes, 
azóta már abba is bele kellett nyugodnunk, hogy egy-egy osz- 
tályt több ember tanitson. Már most a hány ember, annyi egyé- 
niség, s a hány tanitó, annyi paedagogiai elvet vall. Egyikünk 
azt szereti, ha az osztályban nyomasztó síri esend honol, mási- 
kunk azzal a német paedagogussal tart, a ki azt mondja, elve- 
szett az az óra, a melyiken tanár és tanitvány közösen egy jót 
nem nevettek. légyikünk a legcsekélyebb hibáért is szigoruan 
bűntet, a másikunk még a nagyobb kihágást is elunja megto- 
rolni. Egyikünk a kérlelhetetlen szigoruságu Cato, másikunk a 
szelid Jézus, ki hetvenhétszer is megbocsát. Hát hiszen ne kiván- 
junk lehetetlent, az egyéniség meg nem változhatik. De mégis 
legalább a külső formákban bizonyos egyöntetü eljárást követ- 
hetnénk, S valljuk be, e dologban méltán érhet a vád, nem azért 
hogy nem nevelünk, hanem, a mi a nem nevelésnél százszorta rosz- 
szaob, hogy nem egyformán nevelünk. Félévenként össze szok- 
tunk ülni, s a tanulmányokról előzetes tanácskozást tartunk, a 
mikor a számtantanár megnyugvással veheti tudomásul, hogy 
a fiuk Homerosból 500 sort fognak olvasni: de hogy velük 
miképpen bánjuuk, hogyan fegyelmezzünk, arról elmélkedni soha 
j eszünkbe se jut. Igy esik meg aztán, hogy a száz fonák eset 

tanár a lármázók fölirását spionkodásnak minősiti, s e tiszte- 
letre méltó állásra, ha már kénytelen vele, a legárulkodóbb, a 
legrendetlenebb fiut jelöli ki büntetésképpen, addig a más ezt 
bizalmi állásnak tekinti, melyre jó magaviselete, szorgalma jutal- 
mául csak az első eminens pályázhatik. Fejlődhetik-e nyilttá, 
egyenessé a lélek. melyet gyönge korában ily ellenkező törek- 
vések igyekeztek jobbra-balra hajlitani? Nőhet tán egyenesre, 
mint a csemete korában sok viszontagságot kiállott fa, de a 
lelken is, éppen mint az ilyen fán, a különböző hatások kitö- 
rülhetetlen nyomaiként a ferde kinövések, a rút forradások néha 
örökre megmaradnak. Még szerencse, ha a mit ilyen esetben az 
iskola rontani szokott, azt a családi nevelés helyre pótollratja. 
De hát a hol a családot az internátusnak kell pótolnia ? ! 

Az internátusok nevelő hatásáról már sok szépet összeirtak, 
de a kérdés gyökeresen csak akkor oldódik meg, ha akad egy 
Krőzus, a ki minden internátust kisajátit, s nagy fundaciókat 
teszen, hogy abból tisztességes családoknál nyerjenek ellátást 
az olyan fiuk, a kiknek meg nem adatott, a családi tüzhelynél 
melegedve szivniok a tudomány mézét. Minthogy azonban ala- 
pos,a gyanum, hogy ilyen Krőzus most a két kedden nem talál- 
kozik, alkalmasint az internátusok is még egy ideig existálnak, 
szólhatunk hát miis egy pár szót arról, hogyan nevel az életre 
az internátus ? 

Sajátságos, mennyire szeretik némelyek a régi iskolai éle- 
tet magasztalni. Nem szünnek meg szóbeszédben, prózában, vers- 
ben el-elsíratni a letünt kedves napokat, a mikor más volt az 
iskolai rend, más volt a diákság szelleme, a mikor még volt 
élet az iskolában. Szinte csodálkoznánk ez érthetetlen kesergé- 
seken, ha eszünkbe nem jutna, hogy ezek a multon borongó 
poéták többnyire őszülő, kopaszodó bácsik, a kik a régi diákélet- 
ben voltaképpen ifjuságukat siratják. Ifjukori kellemetlenségeik, 
apró-cseprő bajaik, küzdelmeik, a mik pedig annak idején élet- 
küzdelmek lehettek, távolról nézve már elveszítették éles kör- 
vonalaikat, szinte jól esik rájuk visszapillantaniok, miként a 
vándor fájdalmas gyönyvörüséggel tekint vissza messziről a meg- 
mászott nagy hegyekre, miknek meredek, terhes szirtjeit a távol- 
ság kéklő köde vonta be. Hogy mennyivel küzdelmesebb volt 
amott az út, mennyivel több göröngy sebezte meg lábát ott, 
mint itt lent a rónán, gondol is azzal?! En, a kinek még meg- 
lehetős élénken emlékemben van e küzdelmes napoknak sok 
búja, baja, bűne, kevés öröme, bátor leszek az internátusi élet- 
ből egy fényképet mutatni be. Szándékosan mondok fényképet, 
az tudvalevőleg sem nem torzit, sem nem idealizál. E fölvétel, 
mely nem is olyan régi, alig 10—15 éves, úgy gondolom az 
internátusok nevelő hatásáról minden beszédnél ékesebben fog 
szólni. Ime tehát a kép: Az internátus egy kisebbrendü szobá- 
jában vagyunk. A szoba közepén végignyuló aránytalan hosszu 

négyszögü asztal, melyen a zsir- és tintafoltok a legnagyobb 
egyetértésben huzódnak meg, s a falakhoz lapuló komor, fekete 
anya-vaságyak alájuk rejtett karikás fiaikkal mindjárt elárulják, 
hogy ez egyetlen szoba egy személyben étkező, tanuló és háló. 
Az asztal fölött egy alaktalan kő szabályozásával csigára járó 
petroleumlámpa 8—10 tanulóra hinti gyér világát. A legidősebb 
(lehet úgy 15 éves) a főhelyen (értsd, legközelebb a lámpához) 
ül, a többiek rangsorban hozzá közelebb, vagy tőle távolabb. 
Idő: este fél kilencz felé, diák nyelven szólva absens szedés 
után. Az asztal végén egy tiz év körüli fiucska küzködik könyve 
mellett az álmossággal. Szórakozottan hallgatja, a mint a többiek 
hangosan darálják a leczkét. Ő előtte a könyv csak tessék-lás- 
sék kedvéért van. Már rég tudja a leeczkét, hiszen a priváta 
alkalmával Laczit meg Kálmánt a praeceptor parancsára min- 
den nem tudott szóért ő verte nyakon. Most hát ráért gondol- 
kodni sorsán s a holnapi teendőkön. A tűztevés ismét rákerült. 
Holnap korán csengetés előtt kell ugornia, hogy a vasfüttőbe 
begyujtson. Egy kicsit nehéz mesterség lesz, mert forgácsa nin- 
csen. Be irigylésre méltó sorsa is van Laczinak. O kis baltájával 
annyi forgácsot hasogathat, a mennyi tetszik. Csak nem ad 
senkinek belőle. Laczinak különben is jól van dolga. Az elmult 
vásárkor a szülei bennt voltak. Adtak két krajczárt, hogy vegyen 
rajta pogácsát az iskolagazdának. De van is láttatja. Most hár- 
muknak vetette a közöüket reggeli seprésre, mig neki másod- 
magával az első grádicsot juttatták, a mit tudvalevőleg a leg- 
nehezebb seperni. Pedig a dolgot elfuserálni semmiképpen sem 
szabad. Nem akar úgy járni, mint az elmult hetekben. Akkor 
a seprés művészetében még egy kicsit járatlan volt. A hetes 
éles szeme az elhamarkodott munkán mindjárt megakadt, s mint 
otthon a rosz kaszás után utána vágnak, ő neki is utána sep- 
rett egy életrevalóbb fiu; bizony a sarju szemét jókora halmocs- 
kára gyült; azt kis markával fölmérették, s a hányra futotta, 
annyi hármat sujtottak rá a csipős nádvesszővel. Pedig most a 
munka kétszerte nehezebb. Pogány hidegek járnak. A városi 
fiuk valami 28 fokról beszélnek. Ő ehhez nem ért. De regge- 
lenként elborzadva hallja, a szomszéd házak födelén miként 
csattog a zsindely. Ezt őis érti. Azonkivül egy tanterem taka- 
ritását is elfogadta. Azt is reggel nyolczra rendbe kell hozni. 
Hiszen azt örömest is végzi, mert azért pénzt kap. Igy évre 
négy forintot! Nehéz is ez a kollégiumi élet. Csak már jőne 
az a husvét! Milyen csendes boldogságban teltek szülei, kis 
testvérei körében a karácsonyi ünnepek is. Jó meleg szoba, édes 
szavu mese! Mintha most is hallaná azokat a szép története- 
ket, miket atyja nekik esténkint elbeszélt. Igen, "ssakugyan az 
egyhangu darálás kezd lassacskán az ő tiszta csengésű hang- 
jává átváltozni ; lelke megreszket a boldogságtól, mint az ág, 
ha rája énekes madár száll . . , Patt! ljedten kapja föl a fejét. 

Pedig semmi különös dolog nem történt, csak egy fricskát kapott 
a hospes úrtól az elszunnyadásért. Nagyon mindennapi dolog 
ez. A többiek ügyet se vetnek rá. A darálás tovább foly. A 
hospes isinkább csak megszokásból, vagy hivatalával járó köte- 
lességérzetből bántotta. Különben jámbor ember. Kis emberünk 
szégyenkezve dörzsöli a szemét, s erősen elhatározza, hogy ma 
este többet nem alszik el. De bárcsak valamivel tölthetné az 
időt. Bár olvasni való könyve volna. Otthon roppant szerette 
olvasni. Itt is van könyvtár, csakhogy ő oda a lábát be nem 
teszi. Egyszer nagyon megjárta. Még most is elpirul szégyené- 
ben, ha rágondol. Valami olvasni való könyvet szeretett volna 
kivenni. Robinsonra gondolt s szándékát közölte a városi kólá- 
val. Annak olyan bizalomkeltő képe volt. De az Robinsonról 
leuntatta: unalmas, meg hiányzik is belőle; vegye ki inkább az 
, Egészség négy könyvét." Abban gyönyörü mesék, s még gyö- 
nyörübb képek vannak. (Iz az Igészség négy könyve egy 
becsületes öreg orvosi könyv volt, melynek a sexuális életre 
vonatkozó leplezetlen meztelenségeit a nagy diákok titokban 
valóságos ecsemegeként szokták volt olvasgatni.) Mikor tehát 
eljött a könyvkiadás ideje, kis diákunk egész bátran benyit a 
tékába, hol az iskolafőnök úr egy csomó nagy diákkal együtt 
osztogatta a könyveket. Mikor rákerült a sor. egész bizalommal 
fordult a főnökhöz : , Kérem az egészség négy könyvét." Alta- 
lános elképpedés, halotti csend, majd egetverő hahota, később 
a főnök úr haragos szidalma, de ezt már csak az ajtóban hall- 
hatta, mert egyszer csak, maga sem tudja hogyan, kivül volt 
az ajtón. Igy hát nem olvashat. Szerencsére az egész társaság 
mintha kezdene elbágyadni. A hospes úr is bólintgat. 0 is hát 
lehajtja a karjára a fejét, s megint elalszik. Egyszerre a kezén 
égető fájdalmat érez. Rémülve ugrik föl. Kétségbeesve rázza a 
kezét, álmos szeme előtt mintha rákéták röpködnének. Nagy 
nehezen megtisztul a rája csavarodó tűzkigyóktól. Most már 
tisztában van a dologgal. A mig aludt, papirszeleteket csavar- 
tak ujjaira s ott meggyujtották, kollegiumi nyelven szólva, csil- 
lagot rugaltak vele. Legelőször is a hospes úr helyére tekint, 
vajjon ő látta-e, mert az még tetézné a szégyent. Szerencsére 
csak a többiek vihogó képét látja. A hospes széke üres, hanem 
ágyán a ráma mintha egy kicsit meg volna emelintve. JEJKELKE 
való, hogy alszik alatta. Öt mára már nem kell félteni, nem 
alszik el. Kis keze gyorsan fölhólyagzik. Torkát fojtogatják a 
könnyek, de nagy erőfeszítéssel visszatartja magát a sirástól. 
Nem, azt az örömet már még sem szerzi meg a többieknek, 
hogy őt még sirni is lássák. Apathikusan, bután néz maga elé. 
Isten tudja meddig ülhetett így, a mikor egyszer csak ecsende- 
sen megnyilik az ajtó. Három lurkó lopózik be összecsavart 
törülközőkkel. Egyik a lámpához lép, lesrófolja. A hospes ágyá- 
nak tartanak. A ráma fölrepül. Éktelen supogás, majd a hospes 

álmos nyöszörgése hallatszik. Valamit mormog is magában. Alkal- 
masint nem a , Miatyánkot!" Arra amazok, mint a vihar, elszá- 
guldanak. A fiucska nem ugrik föl, nem kiabál segítségért, 
látott ő már nem egyszer effélét, olyanforma közönynyel s bizo- 
nyos borzongással nézi végig az egész durva processust, a mint 
néhanapján a mellette elrobogó vonatot szokta bámulni; jön, 
mint a szélvész, egy kis ideig előttünk zakatol, végre tova tünik, 
mint a fergeteg. Ki merné azt mondani neki: állj meg, vagy 
ki volna olyan balga, hogy magát eléje vesse? Végre szól a 
megváltó csengettyü. Boldogan huzza ki karikását, s fekszik 
ágyába, ott párnájába temetkezve tanuk nélkül megtebeti azt, 
a mit a többiek előtt a világért meg nem tett volna: zavarta- 
lanul kisirhatja magát. Most ha regényt irnék, azt mondanám, 
hogy elvégre is a sok testi és lelki szenvedés megtörte a fiucs- 
kát, elpusztult, elhervadt, mint bimbójában a rózsa. Gyengébb 
szivü hallgatóim közt bizonyára olyan is akadna, a ki meg- 
könynyezné az internátusi élet ez áldozatát. Csakhogy én nem 
regényt, hanem igaz históriát igértem, így hát kénytelen vagyok 
bevallani, hogy a mi kis nebulónknak esze ágában sem volt 
meghalni. Sokkal egyszerübb dolog történt vele: Akklimáti- 
zálódott! Arcza rózsái lassacskán lehervadtak, s vele együtt 
lehervadtak lelkében a naiv őszinteség, a kedves vidámság tarka 
virágai is. Bizalma az idősebbek iránt, az a gyermekes hite, 
hogy mindenkiben jóakaróját lássa, mit ártatlan lelkébe a szülei 
ház oltott vala, gyorsan tova tünt, mint a hogy a friss gyü- 
mölcs üde hamvát a durva kéz egyetlen érintése örökre letörli. 
Hamarosan eltanulta, s csodás ügyességgel kezdte alkalmazni 
a gyengébbeken mindazon csinyeket, a miknek jutalma társai 
elhangzó, biztató kaczagása, s egy megmérgezett, ártatlan lélek 
gyülölete volt. Megtanulta folyékonyan reczitálni Ovidiust, s 
megtanult még folyékonyabban hazudni. Megszokta lassanként, 
hogy mindenki, a ki csak környezetében él, ellenség. Azokat, 
a hogy lehet, le kell győzni. A nagyokat képmutatással, a kicsi- 
ket erővel. Megtanult sok, itt el nem számlálható dolgot, de 
hát minek szaporitanom a szót: diák lett belőle. Igaz, mind- 
ezekre azt mondhatná valaki, hogy hiszen később mégis csak 
lett ember belőle, a mint lesz száz, meg száz másból, a kiket 
szintén az internátus nevelt. Persze hogy lett, de milyen úton? 
Át megszégyenülésnek, az orczapirulásnak milyen hosszu kalva- 
riáját kellett megjárnia, nem azért, mert a teste, hanem mert 
a lelke volt félszeg. Persze bizalommal egész diáksága alatt nem 
szólott máshoz, csak egyik-másik pajtásához, az idegenhez, a 
nagyobbakhoz mindig félénkséggel, vagy alattomosságaal köze- 
ledett. A nyiltság, az őszinteség hiányzott belőle, a mi nélkül 
pedig társalogni igen bajos dolog. Ilyenformán hát szótlanná 
vált a társaságban, s hogy ezt érthetővé tegye, kezdte a bla- 
zirtat, az egész világgal nem törődött játszani, s csak nagy 

későre, sokkal későbbre mint kicsi korában, tanult meg beszélni 
másodszor. Hát még azok a Kálmánok meg Laczik, a kik egy- 
általán meg se tanultak! Nem volna érdektelen így nagykoruk- 
ban nézni meg őket, kiket határozottan ez a nevelés komorrá, 
szótlanná, életunttá, kesernyéssé, végül pesszimistává tett. De nem 
akarok tulságosan visszaélni kedves hallgatóim szives türelmével. 
Az itt leirtam kép, úgy is részben már, ha nem a rég multé 
is, mindenesetre a multé. Internátusunknak mostani berende- 
zése mellett a diákot testi, szolgai munkákkal nem kell gyö- 
töruünk, s így mentve vannak azoktól a kinzásoktól is, mikkel 
az oekonomusok, hospesek, hetesek, s az iskolai felügyelet más 
albérlői e munkák kapcsán a kis diák napjait meg szokták volt 
keseriteni. A mi mostani internátusankban rossz, az nem ennek 
az egynek, hanem a világ öszszes internátusainak a hibája. A 
diákcsinyeknek elkeresztelt durva, sokszor kaszárnyai tréfa, a 
rossz példa, mit a nagyobbak mutatnak a kisebbeknek, a sulyos, 
nem ritkán erkölcsi vétségek, mit természet szerint a fogékony 
lélek a jónál könnyebben jegyez meg és sajátit el, az interná- 
tussal együtt járnak. Azok onnan végképpen ki nem irthatók, 
legföljebb korlátozhatók. Korlátozhatók gondosabb felügyelet- 
tel, s nagyobb ellenőrzéssel. Mert valljuk meg, nagy ideálizmus 
kell annak elhivésében, hogy 150 tanulót két tanár kellően 
rendben tarthasson, ellenőrizhessen, fegyelmezhessen. Ebben a 
munkában minden tanárnak részt kellene vennie, nemcsak 
papiron és elvben, mint eddig, hanem tényleg is. Résztvenni 
jósággal, szeretettel, hogy a tanuló ne tekintse nyügnek ezt a 
felügyeletet. Persze ide jó adag önzetlenség, s nagy idealizmus 
kell. De kiben keressük e tulajdonságokat, ha nem a tanárban ? 
Hisz ha van hivatás a világon, mely jutalmát csupán a hiven 
teljesitett kötelesség megnyugtató tudatában keresi: az bizo- 
nyára a tanáré. Az ő munkájának elbírálására jogot érez min- 
den szülő, méltóságos úr és napszámos egyaránt s be ritkán 
történik ez az elbirálás jóindulattal, méltányossággal, mennyivel 
gyakrabban elfogultsággal, rossz akarattal. Csoda e hát, ha ma 
is nem egyszer halljuk a tanitó világot föl-fölsirni a régi mon- 
dással: Ouem dii odere, paedagogum fecere. 

A mi engem illet, ha az életet elől lehetne kezdenem, 
sok mindent máskép csinálnék, de élethivatásomnak akkor is 
ezt választanám. Tanitani, nevelni, irányitani a zsenge, fejlődő 
jellemet, szeretettel, jóakarattal venni körűl a szülejétől elsza- 
kadt gyámoltalan gyermeket, magasztos eszmékkel terméke- 
nyiteni meg a szűz, a fogékony ifjú lelkét: lehetetlen, hogy 
apostoli lelkes. dés ne szállja meg keblem e nagy, e fönséges 
hivatás iránt. E lelkesedés tüzét érzem magamban különösen 
e pillanatban, a mikor immár végképpen egyházam szolgájává 
szegődöm. E lelkesedéstől s hivatásom Iránt való meleg szere- 
tettől áthatottan teszek e helyen fogadást, hogy egyházamat, 

miként azt apáimtól tanultam, legjobb tudásom szerint híven, 
önzetlenűl, becsülettel fogom szolgálni. S ha néha napján meg- 
vérzik is lábamat e pálya tövesei, akkor sem fogok, nem akarok 
azzal a czinikus latin mondással sziszszeni föl. Hadd biztasson, 
hadd bátoritson, hadd tanítson lemondanom, sorsomban meg- 
nyugodnom akkor is a világ legnagyobb tanitójának, a názáreti 
mesternek  esendes, megnyugtató szava: .Az én igám terbes, 
de gyönyörüséges". 


III. Nagy Lajos egyh. képv. küldött üdvözlete. 


Tisztelt Közönség, Kedves Tanár Ur! Az E. K. Tanács 
által azt a megbizatást nyertük, hogy a jelen tanári beigtató 
ünnepélyen egyházunk képviseletében én és Gyöngyösi Béla 
egyházi k. t. afia jelenjünk meg. Az ünnepélyre kiadott sor- 
rendben helyet kértem tehát arra, hogy az egyház nevében 
üdvözletünket jogosan megillető módon fejezhessem ki, nem 
a puszta megjelenéssel, hanem egy rövid üdvözlő beszéd kereté- 
ben cselekvő alakban. 

Annyival inkább, mert én az egyház és a kollégium, 
illetve gymnasiumok között a legszorosabb kapcsolatot, azt az 
édes odaadó viszonyt képzelem, sőt fennállónak, kötelezőnek 
tartom, a milyen létezik a szülők és gyermekek között. Az anya 
nemcsak létet ad gyermekének, hanem őrt áll a bölcső felett, 
illő eledellel táplálja, ruházza, nevelteti, minden lépésére aggo- 
dalommal figyel, haladásának örvend, győzelme büszkeséggel 


tölti el — és ha tán szükségesnek mutatkozik a legnagyobb 
áldozatoktól sem riad vissza, — csak hogy gyermeke boldo- 
gulhasson. 


Ilyen édes anya a mi egyházunk is. Alig hogy megalakult 
ez előtt 300 és néhány évvel, mindjárt iskolákat létesített, gon- 
dozott és fenntartott, s midőn az első szülötteket — nem a 
törökök és tatárok — hanem a keresztény testvérek elrabolták, 
vagy kép nélkül szólva, midőn a 17-ik században iskoláinkat, 
templomainkat . kereszténynek nevezett egyházak erőszakkal 
elfoglalták, az elgyengült, de hitében, buzgalmában meg nem 
tört unitárius egyház újabb templomokat épitett az Isten tisz- 
teletére és új gymnasiumokat létesített az ifjuság tanítására és 
nevelésére, bizony csak olyanok voltak a 18. sz. kezdetén ez 
új intézetek, mint valami másodszülött gyenge gyermekek, de 
az egyház szeretettel ápolta, nevelte, gondozta és öltöztette, 
mondhatni ereje felett — mig Kolozsvárt felépült 1900-ban az 
új főiskola. Szebben, milyent valaha álmodánk, s ma, bár állami 
segélylyel, egyik legszebb és legjobban felszerelt tanintézete az 
országnak a mi kollégiumunk. Gyors haladásban nevekedik a 
kereszturi gymnasium is — a harmadik testvér Tordán úgy 
látszik, férjhez megyen a vármegyéhez. 


meset 

Legyen hála az isteni gondviselésnek, hogy időközben 
akadtak nagylelkű jóltevők, Zsukiak, Horváthok, Augustinovicsok, 
Konczok, Derzsik, Kelemenek, Kovácsok és a kit elől nevez- 
hettem volna, Berde Mózsa, ki egész fejedelmi adományt hagyott 
egyházunkra. 3 

Legyen hála a tisztultabb korszellemnek is, melynek be- 
folyása alatt a haza kormánya is iskolánk segítségére jött. 

Orvendjenek tisztelt tanár urak, hogy mindezt megérhet- 
ték. Nem törölhetem ki emlékemből, hogy én s az én kartársaim 
minő más viszonyok között éltünk, de teljesítettük kötelessé- 
günket, kiki az ő tehetsége szerint és mindnyájan tisztelettel 
az egyház iránt, mely minket a tanári székre elhivott, és ő 
is — tehetsége szerint — fizetésünkről gondoskodott, szeretettel 
a növendékek iránt, kiknek: tanítását és nevelését az egyház 
reánk bizta. 

Ez a megemlékezés arra indit, hogy szóljak egyúttal arról 
a kötelezettségről is, mely az emlitett kapcsolatos viszonynál 
fogva, az anyaszentegyház által létesített és fenntartott tan- 
intézetekre s közelebbről e diszes kollégiumra, illetve annak 
illustris tanáraira hárul. 

Minden. édes anya, már a természet törvényeinél fogva, 
joggal megvárhatja, hogy gyermekei, kiket szűl, ápol, nevel, 
gondoz, iránta kellő tisztelettel és szeretettel viseltessenek ; igy 
az egyház is joggal várhatja, hogy az általa létesített taninté- 
zetek vezetői és növendékei őtet tiszteljék és szeressék. Minden 
édes anya, ki gyermekei előtt jó példával járt a munkásságban 
és nemes tettekben, joggal elvárhatja, hogy az ő példaadását 
szemelőtt tartva, fiai és utódai szintén nemes tetteket visznek 
végbe ; így az egyház is joggal megvárhatja tanintézetünk taná- 
raitól és növendékeitől, hogy hitben buzgó, szeretetben bővel- 
kedő, áldozatokban kifogyhatlan elődeik példáit követik; hittel 
egy szebb jövőben, szeretettel a gyöngék és kicsinyek iránt 
tovább épitik e földön az Isten országát; elvárhatja az egyház 
különösen a tanár uraktól, kikre a legdrágább kincseit, gyer- 
mekeit bizza, hogy tudásuk fáját a növendékek javára gyümöl- 
csöztessék, ismereteik forrását a növendékek előtt megnyitják, 
az ifjuságot szeretettel keblökre ölelik s a szeretet melegében 
lelkesitik a nemes érzelmek és tettek ápolására, testvéreik, 
embertársaik és mindenek felett a haza szeretetére buzdítják. 

Igy tekintvén a fennálló viszonyt az egyház és az iskolák 
között, most már szivem szeretetével és lelkem teljes melegével, 
az egyház nevében üdvözlöm Márkos Albert tanár ba átunkat 
beiktatási ünnepélyén ; kivánok neki sok szerencsét szép pályá- 
ján ; elismerést kitartó munkásságáért, édes örömet saját lelké- 
ben és sikert tanitványaiban. 

IV. Dr. Gál Kelemen igazgató üdvözlő beszéde. 


Mélyen tisztelt Közönség! Kedves Kartárs Ur! Ezzel a 
szép ünnepélylyel On véglegesen belépett ez intézet kötelékébe. 
Az egész életre szóló e tettel adva van a mai lépés fontossága. 
Kedves társadalmi szokás, hogy az életnek ilyen messze kiható 


mozzanataiban barátainkat, ismerőseinket üdvözöljük s neki az" 


élet küzdelmeire sikert és áldást kívánjunk. Ennek a jó szokás- 
nak hódolva, de szivünktől is késztetve kartársi érzelmekkel 
és bizalommal üdvözlöm Önt a tanári kar nevében s müködé- 
sére Isten segitségét és áldását kérem. 

Nem ismeretlen Ön előtt az a hivatás, a melyre vállal- 
kozott s a mai fogadalommal egész életére elkötelezte magát. 
Hiszen már több év óta működik ez intézetnél s volt alkalma, 
hogy tapasztalatokat szerezhessen a mi munkánk természetéről. 
Nem ismeretlenek On előtt ennek a testületnek szelleme, tra- 
ditioi sem, a melyeknek egészséges alkotórészei tovább építésére, 
esetleg rossz hajtásai nyesegetésére hivta el főhatóságunk bizalma. 
Hiszen egész középiskolai pályáját a mi szellemünk sugallta 
nevelői hatások között töltötte el s egyetemi tanulmányai be- 
fejezése után, ez intézet kebelében kezdetie meg azt a munkát, 
melyre Jézus e szavakkal küldötte ki tanítványait: , Elmenvén, 
tanítsatok minden népeket." Épen azért erős a mi hitünk és 
rárakozásunk, hogy Isten adta tehetségeit s ön maga szerezte 
tudását gazdagon fogja gyümölcsöztetni annak az intézetnek 
szellemi és erkölcsi előmenetelére, melynek "Ön Isten s szülői 
után a legtöbbet, — mindent köszönhet. 

, . Azok előtt, a kik a magyar közoktatásügy rohamos fejlő- 
dését az utóbbi 20—30 év alatt figyelemmel kisérik, tisztán áll 
az a szomorú tény, hogy a felekezeti középiskolák az államiak 
rohamos fejlődése folytán leszorultak, szinte szánalmas helyzetbe 
jutottak, Az államiak rendelkezvén a kellő anyagi eszközökkel 
s támogatva a nemzeti öntudat felébredett közvéleményétől, 


diadalmasan haladtak előre; a felekezetiek pedig — nem lévén 
támogatásukra a szükséges anyagi eszközök — csakhamar arra 


ébredtek, hogy a legbuzgóbb törekvéssel sem képesek verse- 
nyezni a diadalmasan előretörő fiatal társsal s részükre már- 
mar nem marad egyéb hátra, inint a dicsőséges mult fényében 
sütkérezve s abból erőt merítve, küzdeni a jelen reménytelen- 
ségével, az erők végső megfeszítésével állani a versenyt hogy 
végkép s csúfosan le ne maradjanak. Hogy ez még — hála a 
gondviselésnek — be nem következett, az annak űj Sokszós 
kétségbevont, de mindazonáltal meglevő egyházias szellemnek 
tudható be, a mely az egyenlőtlen feltételek mellett vivott Vér. 
senyben a felekezeti tanárokat a jobb jövő reményével kecsegteti 
; Ennek birtokában s a jobb jövő reményében ÉGI ŐÉGE 
is megkezdeni s illetőleg most már ez ünnepélyes actus hatása 

alatt fokozott mértékben folytatni nemes munkáját. Ha azt 
tudnám, hogy ez az egyházias szellem a hazafias irányú neve- 
lésnek nem integrans része, hanem azzal ellenkező vagy leg- 
alább közönyös nevelői behatásokat jelent, egy pillanatra sem 
jutna eszembe, hogy annak míivelésére és ápolására  figyel- 
meztessem. De ellenkezőleg meg vagyok győződve, hogy a haza- 
fias nevelés fogalmát az egyházias szellem nemesebbé, mélyebbé 
teszi, tartalmát az erkölcsi elemek irányában jobban kidombo- 
rítja. 5 épen ezért hangoztatom az egyházias szellem fontosságát, 
a mely olyan létfeltétele ez intézetnek, mint az embernek a 
levegő, a növényzetnek a nap éltető sugarai. B nélkül elpusztul 
az élet, sikertelen minden fáradozás. 

Ez a szellem a legkifejezőbben a nevelésben nyilvánul. 
En a nevelés tökéletesen kifejlett, egészséges gyümölcsének a 
jellemet, az egyémiséget tartom. Azt, a mit a költő így fejez ki: 


Legnagyobb ezél pedig itt a földi létben : 
Ember lenni mindig, minden körülményben. 


A jellem, az egyéniség nem foglalja magában szükség- 
képen a sok tanulást, a tudományokban való jártasságot. Sőt 
ezek nem is lényeges elemei. De magában foglalja a lelki 
sajátságok egész összegét: vágyaink, egész érzelmi életünk, 
temperamentumunk, gondolkodásunk módja, cselekvéseink irá- 
nya, az erkölcsi akaraterő, mindez együttvéve adja az embert, 
az egyéniséget, a jellemet. A jellem tehát olyan elemekből 
alakúl, melyek jó részben örököltek s épen azért ujjá, mássá 
nem teremthetők, de bizonyos határokig, bizonyos mértékig 
irányithatók, módosíthatók. 5 ez irányító, e módosító behatások- 
nál kezdődik a nevelés munkája. ; 

A nevelő munka középpontja a tanuló. Erette van az 
iskola, érette van a tanár, érette van a tanitási terv, érette van 
az iskolában minden és nem megforditva. Nem nagyon rég az 
ideje, hogy a nevelési gyakorlat erre a belátásra jutott. Mióta 
Copernicus a világegyetem középpontjába a napot helyezte, 
lemondottunk a geocentrikus világfelfogásról, bármennyire rosz- 
szúlesett a teremtés koronájának, hogy középponti mivolta kép- 
, zelt diesőségéből kicseppent. Ep így le kell mondanunk a mult 
iskolájának nagy tekintélyű s félelmet keltő kimértségéről, 
melyben a tanár s a tekintélyi elv volt a kathedrán ülő közép- 
pont, a mely körűl a félelmükben szorongó nebulók bolygói 
keringtek s dobogó szívvel várták, hogy napjoktól minél hama- 
rább elszakadhassanak. 

De a hasonlat tovább aztán nem talál. Mert a természet- 
ben minden élet, minden mozgás a középponttól, a naptól 
sugárzik ki. Az iskola világában minden fénysugár, minden 
hatás a gyermeki lélekre hat, azt élteti vagy növeli, azt Tom- 
bolja vagy zúzza szét. Mert a gyermeki lélek ugyan nem tabula 

rasa, mint Locke tanította, melyre tetszés szerint lehet írni jót 
vagy rosszat; de érzékenyebb a legfinomabb fotografáló lemez- 
nél is, a melyen a legkisebb hatás is nyomokat hagy. V iaszként 
hajlitható és idomitható. Olyan, mint a legfinomabb ablaküveg, 
melyen a leggyengébb lehellet nyoma is ott marad. A gondo- 
latok, a világot megváltó eszmék e kis műhelyéhez szeretettel 
és bizalommal, napsugaras, derüs kedélylyel és bizó hittel kell 
közelednünk, hogy táruljanak ki ajtói a nevelői hatások befo- 
gadására, mert különben félénken, bizalmatlanúl bezárulnak 
előttünk, mint a mimosa érzékeny szirmai. A szeretetlenség, a 
bizalom hiánya több rosszat mivelt e földön, mint a mennyit 
ártott a tudomány hiánya. 

Ezekből már önként következik a nevelői egyéniség rend- 
kivüli fontossága. Ezért a tanárnak magának is egyéniségnek, 
még pedig minden izében tartalmas egyéniségnek kell lennie. 
Mert van-e annál bizonyosabb tétel, hogy nemes, építő és mivelő 
behatások csak nemes és tartalmas lélekből eredhetnek ? dJár- 
tasnak kell lennie tudománya egész területén, hogy abból a 
legjobbat, a legszükségesebbet nyujthassa. KRendelkeznie kell 
az erkölcsi megszokások teljességével, hogy minden tettéből és 
cselekedetéből, egész élete példájából a:tanuló lelkére mindig 
csak üdvös és építő hatás áradjon, sohase romboló. Belépvén 
az iskola kapuján, felejtse el az élet apró cseprő gondjait és 
kellemetlenségeit, rázza le magáról az élet sarát s megtisztultan 
és optimista nagy lélekkel lépjen a tanterembe. A mohamedán 
leveti saruját s úgy lép istene elé. A gyermeki lélek is szen- 
tély, a melyhez a tanítónak erkölcsileg tisztán, nemes lélekkel 
szabad csak közelítenie. 

Ez az ideál bizony tökéletes embert kiván a tanárban s 
mi — gyarló emberek - mily távol állunk ettől az ideáltól. 
De törekednünk kell erre, a mint már a legnagyobb Mester is 
figyelmeztetett, hogy legyetek tökéletesek", mert munkánk 
csak úgy lehet üdvös és építő. Csak így nevelhetünk olyan 
nemzedéket, a mely a hozzáfüzött reményeket és várakozásokat 
beváltja, csak így készíthetjük elő azt a jobb jövőt, , mely után 
buzgó imádság epedez százezrek ajakán". 3 

, Nekünk örömünkre szolgál, hogy e gyönyörüséges, de 
nehéz hivatáshoz megnyertük Ont munkatársul. Örömünkre 
szolgál, hogy feltaláltuk Önben mindama kellékeket, melyek az 
ifjuság lelki és erkölcsi sajátságai kifejlesztésére szükségesek 
és alkalmasak. Bizalommal és szeretettel fogadjuk körünkbe s 
kivánjuk, hogy az Isten áldja meg jó egészséggel s kisérje 
siker áldásos munkásságát. 


TÉN 


A béke útja hét tizparancsolatban. 


Egy huszadik századbeli ember számára. 


1. Ne várd, hogy minden napod ment lesz a veszélytől. Midőn 
bűn közelg feléd, jusson eszedbe isteni származásod ; lakozzék ben- 
ned az Isten szelleme, hogy szived és lelked megtisztuljon minden 
rosz gondolattól és semminemű bűn abban ne találjon helyet. 

2. Az üdvösség növekedés; hogy idvezülj nincs egyébre szük- 
séged, mint hogy növekedj. 

3. Minden nap újabb erőre, több világosságra tehetsz szert 
és nagyobb dolgokat végezhetsz; a mint növekedsz, mindinkább 
megtelik lelked azzal az erővel, a mely örök. 

4. Az engedelmesség csak kiindúlási pont, a szeretet a leg- 
jobb. Engedelmeskedni annyi, mint a kötelességet kényszerből tel- 
jesiteni, az istentiszteletet megvesztegetéssé, az imát könyörületért 
való kiáltássá változtatni. De a szeretet öröm és bizalom. Annyi 
mint az isteni szózatot követni és sietni az Atya karjai közé. 

5. Milyen különbség van: ,Ne lopj", ,Ne ölj" és e között: 
, Avagy nem tudjátok-e ti magatok mi az igazság?" A szeretet 
nem szorul kényszeritő eszközökre. 

6. A vallást sem magatokra, sem másra rá nem erőszakol- 
hatjátok. De a mit semmi erőszak nem tehet meg, a szeretet szel- 
lemének egy lehellete megteheti. 

7. Akarsz-e vagy nem?" a legkomolyabb kérdés, a melyre 
mindig felelnünk kell. Örökösei vagyunk számtalan ősöknek. Kifür- 
készhetetlen viszonyok közt élünk, számtalan forrásból táplálkozunk, 
az öröklés és környezet befolyást gyakorolnak reánk, de az ered- 
ményt nem ezek határozzák meg. Sok út keresztezésénél álltok 
mindig, bármelyiken haladhattok, de nektek kell azt megválasztani, 

8. Minden lélek előtt nyitva áll az út a nemes életre, a köte- 
lességek teljesítésére. Keressétek és megtaláljátok. Kérjétek és meg- 
adatik nektek. 

9. Ne mondjátok, hogy a világ könyörtelen, embertársaitok 
szeretetnélküliek, a sors kegyetlen. Ha az a szerető lélek lakik 
bennetek, a mi egy Amiel-ben és Kempis Tamásban, ugyanaz a láto- 
mány fog titeket is lelkcsiteni, a mi őket lelkesítette. 

10. Az élet nagyobb, mint annak minden nehézségei. A jóság 
jóval erősebb, mint a gonoszság. Lelketek sokkal több, mint az 
élet kisértéseinek mécse. Ne vétkezzetek. 

ják 

1. Ez a világ egy más világokkal. Ez az óra egy minden 
más órával. Ez az élet egy minden élettel, minden világban és min- 
den órán. A mi itt jóság, jóság az mindenütt a füldön és égben 
egyaránt. 

2. Isten lát, hall, ismer, jelen van és itél mindenütt. 

3. Ez az Isten országa. A munka, a mit ma meg kell tenni 
az Ő munkája. A jövő éppen olyan dicsőséges lesz, mint a jelen ; 
de ne gondold, hogy Isten a távol messzire várakozik áldásaival; 
az Ő végetlen szeretetének kegyelme hasonló a levegőhez és vilá- 
gossághoz, szabad és mindenüvé kiterjed. 

4. A mit te vereségnek gondolsz, Istenre nézve győzelem lehet. 

5. Surlódás szükséges az életre, mint a mechanikához; a 
lelkekből kipattanó szikrák világítják meg a világot. 

6. Valamint minden levelen rezeg a nap fénye, szintugy min- 
den lelken Isten tükrözik vissza. Örök világosság van benned, hadd 
azt fényleni. 

7. Bánat és fájdalom lényeges dolgok; ezek erősítik meg az 
élet szüvedékét. 

8. Égi összhang hallható itt, valamint a világon bárhol: a 
földön minden lépés egy hang a spherák zenéjében. 

9. A legbiztosabb módja annak, hogy minél több erőt nyerjen 
szived felülről, az, hogy minél inkább ápold abban a gyöngédséget, 
a rokonszenvet és a szeretetet. Hogyan áraszsza el azt Isten ujabb 
erővel, ha nem használtál fel belőle semmit. 

10. Isten hasonlóknak teremthetett volna minket a mező liliomai- 
hoz, vagy az éj csillagaihoz, vagy egy nyári nap szellőjéhez. De nem 
tette. Ez a világ nem jó a heréknek. Az éden csalódás. Ez nem a 

fényűzésre, restségre vagy közönyösségre jó világ, hanem a mun- 
kára, a növekedésre, az életre. Ez a világ jó a maga rendeltetésé- 
hez képest, hogy a férfiakat és nőket a mindig élő és mindig mun- 
kálkodó Isten hasonlóan munkás gyermekeivé tegye. 


VES 


1. Az Isten szeretet. 

2. Ha Isten nem lenne szeretet, akkor nem lenne szeretet az 
ember szivében, nem gyöngédség az anyaságban, nem részvét az 
erőben, nem kegyelem a hatalmasban ; mert az ember Isten hason- 
latosságára van teremtye. 

3. Ezelőtt az emberiség nem merte Istent Atyának nevezni 
s az Ő szeretetében bizni. Most tudjuk, kiben hiszünk. A tudo- 
mánynyal egy új szellemi lét nyilt meg előttünk, világnézletünk 
megváltozott, a történelemnek más jelentősége van, egymással való 
érintkezésünk a felebaráti szereteten alapszik. 

4. Neked hasonlatosnak kell lenned az Atyához; ezért ha 
ellenséged éhezik, adj ennie. 

5. Mint Isten gyermekéhez, nem illik hozzád más magaviselet, 
mint a minőre a szeretet indit. 

6. Szeretet ujitja meg lelkünket. Mint a reggeli szellő, mint 
eső után a nap, ez ad nekünk erőt, ez tesz vidámokká. 

7. Csak egy valódi győzelem van, a melyet érdemes kivívni, 
az a győzelem, a mely legbecsesebb életünkben, az isteninek győ- 
zelme. 

8. Ha valaki gyülöli embertársát, azt Isten sem teheti boldoggá. 

9. A szentlélek eljövetele olyan, mint a nedv a növekedő nö- 
vényben. Mindnyájan birhatjátok azt. A szél most is fú, a tűz lángja 
most is érinti homlokotokat, a pünkösti lelkesedés a tietek ! 

10. Valódi boldogság, valódi béke csak utánjárással valósítható 
meg. Hogyan segitsen rajtatok a Mindenható, ha ti helyt álltok és 
nem igyekeztek élőre? Sorsotok minden változása, még az is, a mi 
nektek kipótolhatatlan veszteségnek látszik, csak készűlet további 
meg további áldásra. 


(Az , Inguirer" angol lapból.) 


FERENCZ JÓZSEF, 

Keresztény Magvető 1907. 


IRODALMI ERTESITŐ. 


Bibliai tanulmányok. Irta fadácsi György, sárospataki 
theol. akadémiai tanár. 8. r. VI. 169 1. Sárospatak 1906. Ára 2 kör. — 
Szembetünő könyv már cziménél fogva. Ritkaság számba megy a 
mi irodalmunkban ily műveknek megjelenése. Folyóiratokban egyes 
tanulniányok jélennek meg a bibliáról; könyv ritkán. Pedig az ily 
művek nélkül a theologiai tudományosság előhaladni nem fog. Hogy 
ily munkák nemcsak a nyugati nemzeteknél, hanem nálunk is jöhet- 
nek létre, arra egyik kiváló bizonyság éppen a most megjelent mű. 
17 Radácsi könyve érdemleges, kitünő munkais. Az ó-szövetségi 
prófétai iratokat ismerteti, "Joel, Hóseás, Habakuk, Ezekiel profe- 
tiáit" § "a "Bírák könyvének Sámsonra vonatkozó részét és a Dávid 
király korabeli Abiság és Adonia történetét. Mindenik prófétiához 
bevezetést ir, Joelnél általános jellemzést is a prófétákról. Tárgyalás 
következik, egyes részleteknek is a közlésével és a szöveg alatt 
számos jegyzettel. És az iró gondos keze alatt kiformálódnak, a 
miket e könyv magában foglal, e szép és alapos theol. irodalomtör- 
téneti tanulmányok. 

Trtékes dolgozatok. Tanultság, helyes érzék, az itélet biztos- 
sága, történelmi felfogás, szabatos nyelv nyilvánulnak bennök és a 
verses részekben ódon-zamatu, erőteljes drámai nyelvezet. 

Ez az első kötet Radácsi bibliai tanulmányaiból. Óhajtandó, 
hogy a mit kilátásba helyez, minél hamarább jöjjön a második is. 

A magyar tud. akadémia még kapható kiadványairól 
TT lapra terjedő jegyzék adatott ki, Budapest, 1907. V. Akadémia- 
utcza 2. sz. Az Akadémia főtitkára Dr. Heinrich Gusztáv. — Az 
Erdélyi Muzeum könyvtáráról 1906-ról jelentést adott ki dr. Erdélyi 
Pál tudományegyetemi és muzeumi könyvtárnok. A jelentés egyuttal 
hálás megemlékezést szentel eróf Kemény József és gróf Mikó Imré- 
nek, kik ezelőtt félszázévvel alapították meg a muzeumot és könyv- 
tárt. E méllett érdekes fejtegetést olvasunk benne a mai könyvtárról, 
"mely műhely, értéke forgalmától, forgalma használhatóságától függ 
s eleme a munka", 


3 Szentmihályi vértanuk cz, a. Tartsafalvi Pálffy Aladártól 35 lapnyi 
füzet jelent meg, melyben 1848-ból egy oláh csapatn 


; ak nyikómenti kegyet- 
lenkedéseit írja le. 


adásel 3 Ara 70 fillér Székelyudvarhelyt Betegh Pál könyvárusnál. 
Az iljú iró munkája , Mózsi bá? és társai ez. humoros elbeszélések is, 

. . A ref. és ág. hítv. egyházak közös bizottsága. 1903- 
ban , Véleményt" terjesztett fel a vallás- és közokt.-ügyi ministerhez 
BZRSÁB DO TSZ: végrehajtása s a protestans sérelmek orvoslása 
iránt. Most a bizottság a sérelmek orvoslását megsürgetvén, gróf 
Apponyi Albert vallás- és közokt.-ügyi minister a bizottságnak e 
leíratban válaszolt: , Magyar vallás és közoktatásügyi miniszterium 
6452. szám. Az 1848. évi XX. t.-cz. végrehajtása tárgyában az ev. 
ref. egyetemes konvent és az ág. hitv. ev. egyház egyetemes gyü- 
lése részéről, a két protestans egyházat közösen érdeklő ügyekben 
kiküldött bizottság elnökeinek hozzám intézett kérvényére vonatko- 
zólag, melyben az 1848. évi X.£X. t.-cz. 2. §-ának végrehajtását 
kérik, a következőkről van szerencsém a bizottságot értesíteni: Az 
1848. évi t.-cz. 2. §-a kimondja, hogy ,E hazában törvényesen 
bevett minden vallásfelekezetre nézve különbség nélkül tökéletes 
egyenlőség és viszonosság állapíttatik meg." A hivatkozott törvény- 
szakaszban kimondott elvet az 1868. évi LIII. t.-cz. nemcsak fen- 
tartotta, hanem a keresztény vallásfelekezeteket illetőleg megfelelőleg 
és kötelezőleg szabályozta s az elv az 1895. évi XLIII. t.-cz. 6. 
§-ában szintén kifejezést nyert. Minthogy a felekezetek közötti tel- 
jes béke és megnyugvás csak úgy érhető el, ha jogviszonyaik 

tökéletes egyenlőség és viszonosság alapján nyugosznak, s minthogy 
a felekezetek közötti béke állandósítása és a surlódások kikerülése 
nemcsak a felekezetek, hanem az állam jól felfogott érdeke is, a 
kormánynak legkomolyabb törekvése és feladata a fenthivatkozott 
törvényekben lefektetett elvnek szigorú végrehajtása. A törvény eme 
rendelkezése önmagában véve is oly természetü befejezett parancs, 
hogy mig egyfelől annak általános rendeletekkel való további vég- 
rehajtása alig eszközölhető, másrészt feleslegesnek mutatkozik abból 
a szempontból is, mert az általános rendeletek ellen az egyes fele- 
kezetek épen ugy véthetnek, mint a törvény ellen. Miért is a tör- 
vény e szakaszának végrehajtása körül a dolog természeténél fogva 


a kormánynak az a feladata és teendője, hogy a törvényben lefek- 
8: 

tetett elvet minden egyes konkrét esetben a legszigorubban alkal- 
mazza és a felmerülő és tudomására jutott és hozott jogsérelmeket 
a törvény intenczióinak megfelelőleg orvosolja. A felekezetek közötti 
jogegyenlőség és jogviszonosság törvényileg megállapittatván, annak 
szigoru betartása ugy a felekezetek, mint a kormánynak kötelessége, 
s az elv betartása már önmagában is a törvény végrehajtása. Van 
szerencsém egyébként tisztelettel megjegyezni, hogy a hivatali elő- 
deimhez intézett memorandumban a Bizottság által felhozott konkrét 
sérelmi esetek már hivatali elődeim által vizsgálat tárgyává tétettek 
és a mennyiben még függőben volnának, az itt kifejezett elv szerint 
fognak elintéztetni. Budapesten, 1907. évi januárius hó 24-én. 
Apponyi s. k." 

A bizottság erre márt. 11-én tartott üléséből ismét feliratot 
intézett a ministerhez, melyben a többek közt ezeket mondja: , Nagy- 
méltóságod leiratában minden kételyt kizárólag azt az álláspontját 
fejezi ki, hogy velünk az 1848. évi XX. t.-cz. 2. §-ának végrehaj- 
tása tárgyában tovább tárgyalni nem akar, mert Nagyméltóságod 
szerint az egyenlőségi elv kimondása által a kérdés már meg is 
van oldva és ezért ezen kérdésben nincs már mit tárgyalni. Nagy- 
méltóságod ezen álláspontjával szemben kötelességünk azt kimutatni, 
hogy Nagyméltóságod álláspontja téves, és hogy a törvényben meg- 
állapított egyenlőségi elv megvalósitása részletes törvényhozási intéz- 
kedéseket tesz szükségessé. Tesszük pedig ezt a következőkben : 
Nagyméltóságod leiratában erősen hangoztatja, hogy a ,kormány- 
nak legkomolyabb törekvése és feladata az 1848: XX. t.-ez. 2. 
§-rában lefektetett elvnek szigoru végrehajtása, de azt mondja, hogy 
az egyenlőségi elvnek általános rendeletekkel való végrehajtása alig 
eszközölhető, másrészt feleslegesnek tartja abból a szempontból is, 
mert az általános rendeletek ellen az egyes felekezetek ép ugy 
véthetnek, mint a törvény ellen! Megnyugvással vennők azt a kije- 
lentést, hogy a kormány az 1848: XX. t.-ez. 2. §-ában lefektetett 
egyenlőségi és viszonossági elvet tiszteletben tartja és legkomolyabb 
törekvése azt végrehajtani, ha ezzel a kérdés meg lenne oldva; de 
általános kijelentésekkel a kérdés megoldva nincs, sőt azzal, hogy 
Nagyméltóságod a felvetett kérdések elől kitér, a kimondott elv 
végrehajtásának még a reményétől is meg vagyunk fosztva. 

Nem arról van itt szó, hogy a törvényhozás vagy a kormány 
által elismertetni akarjuk a vallásegyenlőség elvét. Hiszen ezen a 
háromszáz éves küzdelem után hála Istennek túl vagyunk és nem 

képzelhető Magyarországon kormány, legyen az bármily reakcioná- 
rius, a mely ezt az elvet megtagadhatná. Nagyméltóságod tehát az 
egyenlőségi elvnek puszta hangoztatásával sem újat nem mond, sem 
arra, a mit mi kivánunk és kérünk, nem felel. Mi ugyanis nem a 
vallásegyenlőség elismerését, hanem annak megvalósitását kivánjuk 
és adatokat, tényeket hoztunk fel arra nézve, hogy a vallásegyen- 
lőség megvalósítva nincs és kijelöltük azon eszközöket, a melyek 
segitségével az elv megvalósitása szerintünk keresztülvihető. 

Ezen eszközökre és azok mikénti alkalmazására nézve kértünk 
és vártunk mi a kormánytól választ és intézkedést és sajnálattal 
látjuk, hogy a kormány ezekkel a kérdésekkel foglalkozni egyálta- 
lában nem akar." 

Ezután a bizottság részletesen kifejti, a mit az előrebocsátot- 
takban mond s kéri és reméli a ministertől feliratának elintézését. 

A róm. kath. egyház helyzete Ángliában. Ángliát a 
róm. katholicismusnak visszahóditani vágya a pápaságnak. De a 
statistikai adatok azt mutatják, hogy inkább a papok és szerzetesek 
száma szaporodik, mint a hiveké. 1879-ben a r. kath. egyháznak 
volt 21 püspöke, 2175 papja, 1386 gyülekezete, 135 kolostora, 
325 szerzetesnők által vezetett iskolája és 22 collegiuma. 1906-ban 
27 püspöke, 4024 papja, 2076 gyülekezete, 311 kolostora, 783 
nevelőintézete és 40 collegiuma. Vagyis 27 év alatt a püspökök száma 
növekedett 6-al, a papoké 1849-el, a gyülekezeteké 890-el, a kolostoroké 
176-al, a nevelőintézeteké 458-al, a collegiumoké 18-al. Az éremnek a 
másik oldala pedig így mutat : 1879-ben 34,444,419 lélekből a r. katho- 
licismus számitott 6,000,000 hivet. 1906-ban 42.940.000-ből pedig csak 
5.625,000-et; tehát kevesebb 375,000-el. Az összes népesség növe- 
kedését véve pedig, a r. kath. egyháznak 7.700,000 lelket kellene 
számitnia ; tehát vesztesége 2.075,000. A róm. kath. egyház Nagy- 
Britániában fényes vagyoni helyzet mellett sem virágzik. Vagyonát 
és az egyházi rend számát főleg a Francziaországból odaköltözött 
szerzetes congregatiók növelték meg. A liberalis párt törvényjavas- 
latot készül a parlamenthez benyujtani, mely javaslat az apáczako- 
lostorok leánynevelő intézeteit állami ellenőrzés alá fogja helyezni. 
Ily körülmények közt éppen nem csodálatos, ha az angol katho- 
likusok primása egy gyülésen tartott beszédében szíveskedik lemon- 
dani arról, hogy a katholikusok Áneliában politikai pártot alakit- 
sanak, sőt jónak látja, hogy úgy nyilatkozzék, hogy Angliában 
egy kath. politikai pártalakitása a lehetetlenségek közé tartozik. 

X. Piusról egy franczia iró a , Censeur" lapban, Xenos név 
alatt jellemzést ir. A mi a pápát, szerinte, leginkább jellemzi, az a 
hit; X. Pius hiszi, hogy Jézus Krisztus állította bé az első pápát; 
a kinek ő tényleges utóda. Magatartását nem irányitja titkára, Merry 
del Val befolyása. Hogyha az állam és egyház szétválasztásának 
törvénye után nem bocsátott ki azonnal fulminans iratot, ez azért 
volt, mert tanácsosai azt mondották, hogy várja meg a képviselő 
választások eredményét. A dolog érdemére nézve a pápát senki 
sem befolyásolta. 

Pontius Pilatus neje. Ujabb vizsgálódásból kitünt, hogy 
Pilatus nejét Procula Claudia-nak hivták. Ez alkalomból egy német 
lap, a. , Volksfreund" azt a megjegyzést teszi, hogy az evangeliumok 
egyetlen egy nőt sem említenek, a ki Jézus ellen rosszat tett volna. 
Mig a férfiak kisértik, gyülölik, elárulják, megtagadják és keresztre 
feszitik, a nők együtt éreznek vele és sirva kisérik őt a keresztig. 
Az a nő is, ki perében közre játszik, Pilatus római helytartó neje, 
az ő javára szól, mit Máthé evangeliuma emlit, mikor a tárgyaláskor 
Pilatusnak azt izeni: , Ne avasd magadat ez igaz embernek dolgába, 
mert. én sokat szenvedtem ma álmomban miatta". 


Taxil. Meghalt. Hires ember volt Taxil Leo a kilenczvenes 
évek közepén: rátudta szedni a jezsuitákat és rá a szabadkőmive- 
seket. Jogand Gábriel, mert ez volt eredeti neve, Marseille-ben 
született és jezsuita collegiumban tanult. Később felcsapott az egy- 
ház ellenségének és szabadkőmives lett. 1884-ben, mikor X. Leo 
encyclikát bocsátott ki a szabádkőmivesek ellen, meggyónt a párisi 
pápai nuntiusnak és tiz évén keresztül a szabadkőmivesek ellen irt 
könyvet és röpiratokat. 1897-ben megszünt klerikalisnak lenni. 
Párisban egy gyülésen leleplezte, hogy Miss Diana Vaughan ame- 
rikai milliomosnő, ki irataiban szerepelt, egy szegény gépirós kis- 
asszony volt. Hogy élte végpontján mi volt Taxil Leo, arról nem 
szól a krónika. De emléket, mindkét részre, eleget hagyott hátra. 


Liszt Ferencz Passiója. Liszt hagyatékából, a napi lapok 
közlése szerint, husz éve őriz Nemzeti Muzeumunk egy kisebb ter- 
jedelmü zenemű-kéziratot, megyről a muzeumi könyvtár csak most 


állapította meg egy zenész tisztviselője által, hogy az nem — mint 
hitték — a Krisztus-oratóriumnak töredéke, hanem egy külön mű, 


Passio, még pedig egyáltalában eddig ismeretlen. A mindenesetre 
ritka nagybecsü kéziratról csak tüzetesebb vizsgálat állapítja majd 
meg, hogy rövidsége mellett is teljes-e, vagy töredék, vagy éppen 
vázlat. A Magyar Nemzeti Muzeum igazgatósága most azt jelenti, 


l Má a Árad Ma SÁGI 4 
hogy gondoskodni fog arról, hogy Lisztnek e műve ismertté legyen 
a zencvilágban. I I i mel 

Adakozás a kolozsvári egyházközség templom-tornya 
újraépitésére. 
(XIX—XXI. közlemény.) 


Hndol a Grabornés ELSZ ÉTAMOB TOLÓ san zéz MAO RtS 
Máty eü dro E edadet mensnit abies area LÖvven 
Sinczky Julia . FE S Ée sa NVE ea tását" ag OS 
faetsátol vies FE INTÁTLA NE NM, 89 BEESNN A aka a 
VÉDE TOMÉ SAE ehát dorginf koyo d éli 


Szentmártoni Kálmán 


PFEÉEX XI Sközíösszesen: 6301 TKOTOTA. 


Szolgáljanak e nemes adományok buzditásul a további adako- 
zásra, hogy az egyházközség már fölépitett templomtornya költségeit 
fedezhesse. Ez adományokért hálás köszönet! 

Az egyházközség előljárósága nevében : 


Kolozsvárt, 1907 április hó. 
PérERri DÉNEs, 


unitarius pap. 


Adományok a marosvásárhelyi templom építésére. 
(V. közlemény.) 


Tana Sámuel 195. számu gyüjtőivén Hiller László, Weifert J. M. 10—10 
korona, ifj. Frey Gusztáv, Kaszás Kálmán, dr. Nagy Dezső 5—5 korona, 
Tana Sámuel 4 korona, Rheman Bálint, Thury Mihály, Szabadffy Kornél, 
dr. Kiss János, Kövesdi. József 2—2 korona, Berkovics Mihaly, Krunanecker 


Ferencz, Németh Szilárd 1—1 korona Nagybecskerekről. Együtt 52 korona. 

Sándor Gergely 384. és 385. számu gyüjtőiveken Dersből egyházköz- 
ség 10 korona, Sándor Gergely 2 korona, Dénes Ferencz, Nagy Zsigmond 
50—50 fillér, Bán Mózes, Egyed Ferencz, Nagy Ferencz, Dénes Elek, Pusztai 
Zsigmond, Pál József, Lőrincz Tamás, Dénes Zsigmond, Kovács Lajos, Fan- 
csali János, Pál János 40—40 fillér, Nagy József 20 fillér. Együtt 17 korona 
60 fillér. 

Nagy Gyula 475. számu gyüjtőivén Herzberg Károly 15 korona, Egye- 
sült Fatermelők 10 korona, Jaworsky József 6 korona, Nagy Gyula, Wender 
Dániel 5—5 korona, Kovács Lajos 4 korona, Csipkés Arpád 8 kor., Magyar 
H. 2 korona Csikszeredából. Együtt 50 korona. 

Székely Miklós Tordáról 12. számu gyüjtőivére 20 korona. 

Egyházunk közpénztára államsegélyből Kolozsvárról 200 korona. 

Albert Dénes 60. számu gyüjtőivén Kolozsvárról 20 korona. 

Kovács Károly 466. számu gyüjtőivén Maros-Vásárhelyről 20 korona 
D. Ballók Károly (Kolozsvár) 10 korona. Együtt 30 korona. 

Albert János Tordáról 34. számu gyüjtőivén 10 korona. 

Deák Miklós 368. és 369. számu gyüjtőiveken Szentmihályról, egyház- 
község 20 korona, Deák Miklós, Rosmann Jakab 2—2 korona, Miklós György, 
Varga Mózes 1—1 korona, Tarcsafalvi Aron, Pap Lajos, Pap Mózes, Varga 
János 40—-40 fillér, Tarcsafalvi Dénes 830 fillér, Tarcsafalvi Zsigmond, Péter 
Elek, Deák Mózses, Tarcsafalvi Mózes, Tarcsafalvi Lajos, Kibédi Sándor, 
Varga Lajos, Boldizsárné, Varga Zsigmond, Nagy Dénes, Czezár, Varga 
Dénes, Balás Dénes, Balás Lajos, Varga Sándor, Szász Márton, Vasas Mózes, 
Tarcsafalvi Sámuel, Péter Miklós, Albert Sándor, Kovács János, Nagy Mihály, 
Vasas Sándor, Varga Juli, Varga Zsuzsa 20—20 fillér, Pap Sándor 14 fillér, 
Balás Sándorné, Osváth Lajos, Tarcsafalvi József, Tarcsafalvi Lajos, Nagy 
Lajosné, László Ferencz 10—-10 fillér, Péter Ferencz, Vasas Ferencz, Varga 
Lajos, Varga Pál, Kovács Lajos, Tarcsafalvi Sára gabonából 1 korona 20 
fillér. Kobátfalváról, leányegyházközség 15 korona, Pap Pál, Agh Zsigmond, 
Deák Mózes 40—40 fillér, N. N., Szász József 30—30 fillér, Benczédi József, 
ifj. Pap Pál, özv. Pap Józsefné, Péterfi József, Szász Dani, id. Szász József, 
Pap Dénes, Pap Dani, Bodor Samu, Marosi Zsigmond, Pap Mózes, Nagy 
Mózes 20—20 fillér, István Mózesné 14 fillér, Pap Abel, Pálfi Antal 12—12 
fillér, György Mihály, Molnár Pál, Simon Károly 10—10 fillér, Boros Sala- 
mon 8 fillér, Molnár Sándor 4 fillér, Ábrahám Lajos 1 korona, 51 egyháztag 
gabonában 8 korona 10 fillér. Benczédből, felsőbenezédi és alsóbenezédi 
leányegyházközségek 3—3 korona, László János 30 fillér, László Sándor, 
Pap Lajosné, Pap József, Kuti Mózes 20—20 fillér, Pap Elek, Pap Dani 
10—10 fillér, László Józsefné 6 fillér, 45 egyháztag gabonában 9 korona 

50 fillér. Együtt 80 korona 90 fillér. 

, Fekete Ilona, Horváth Miklósné 460, számu gyüjtőivén Maros-Vásár- 
hely ről, dr. Sárkány Miklósné, szül. Horváth Ilona 50 korona, Horváth Miklós 
25 korona, Dobai Albertné, Schönstein Gyula 10—10 korona, Bányay Blanka, 
özv. Barátosi Sz. Antalné, özv. Bodolla Jánosné, Mezei Gusztávné, Mezei 
Gusztáv 1—1 korona. Együtt 100 korona. 

Biás István ügyvéd Maros-Vásárhelyről másodszor 66 korona. 
keV közlemény összesen 2929 korona 34 fillér. 
Közelből és távolból, kicsinyektől ós nagyoktól nyujtott és gyüjtött, 
fennebbi kegyes adományokért hálás köszönet. Még sök jó 
; 8 § án; rt hálá : jú s ó helyről 
reménységgel hasonlókat. új K S00e vágás 
Maros-Vásárhely, 1907. április 183. 

lelkész és ideiglenes pénztárnok, 

